cyanic-selkie/wikianc huggingface dataset:
ലോറാ സ്ലാഡ് വിഗ്ഗിൻസ്
ജീവിതരേഖ
ഏതൻസിലെ ഒരു പ്രമുഖ അഭിഭാഷകയായ കാത്തി വിഗ്ഗിൻസ്, മാർക്ക് വിഗ്ഗിൻസ് എന്നിവരുടെ മകളായി ജോർജിയയിലെ ഏതൻസിൽ ജനിച്ചു. എലവൺത് അവർ ഉൾപ്പെടെയുള്ള നിരവധി ടെലിവിഷൻ പരിപാടികളിലും അതിഥി വേഷങ്ങളിൽ പ്രത്യക്ഷപ്പെട്ടതൊടൊപ്പം CSI: ക്രൈം സീൻ ഇൻവെസ്റ്റിഗേഷൻ എന്ന പരമ്പരയുടെ വേൾഡ്സ് എന്റ് എന്ന ഒരു എപ്പിസോഡിലെ വേഷം അവതരിപ്പിക്കുകയും ചെയ്തു. പ്രൈവറ്റ് പ്രാക്ടീസ് എന്ന പരമ്പരയുടെ നാലാം സീസണിലെ "ദ ഹാർഡസ്റ്റ് പാർട്ട്" എന്ന എപ്പിസോഡിൽ അവർ ഗർഭിണിയായ കൌമാരക്കാരിയായി പ്രത്യക്ഷപ്പെട്ടു. 2013 ൽ ദ ടുമോറോ പീപ്പിൾ എന്ന പരമ്പരയിൽ അവർ പഴയ കഥാപാത്രത്തിന്റെ തുടർച്ചയായി പ്രത്യക്ഷപ്പെട്ടു. ഷോടൈം ടി.വി. ചാനലിന്റെ ഷെയിംലെസ് എന്ന പരമ്പരയിൽ  സ്ഥിരകഥാപാത്രമായ കാരെൻ ജാക്സണെ അവതരിപ്പിച്ചു. 2014 ൽ, ലോ & ഓർഡർ: സ്പെഷ്യൽ വിക്റ്റിസ് യൂണിറ്റ് എന്ന പരമ്പരയുടെ കോമിക് പെർവെർഷൻ എന്ന എപ്പിസോഡിൽ കാർലി റേഡൽ എന്ന കഥാപാത്രമായി തിളങ്ങി. 2014 ഏപ്രിൽ 26 നും പ്രക്ഷേപണമാരംഭിച്ച ലൈഫ്ടൈ ടെലിവിഷന്റെ സ്റ്റാർവിങ് ഇന് സബർബിയയിൽ ഹന്നാ വാർണർ എന്ന പ്രധാന കഥാപാത്രത്തെ അവതരിപ്പിച്ചിരുന്നു. 2017 ഫെബ്രുവരി 3 ന് പാരമൌണ്ട് പിക്ചേർസ് വിതരണം ചെയ്തു പുറത്തിറങ്ങിയ റിംഗ്സ് എന്ന ഹൊറർ സിനിമാ പരമ്പരയിൽ പ്രത്യക്ഷപ്പെട്ടിരുന്നു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1988-ൽ ജനിച്ചവർ
കൊല്ലം - ചെങ്കോട്ട ഗ്രീൻഫീൾഡ് ഹൈവേ
കൊല്ലം ജില്ലയിലെ കടമ്പാട്ടുകോടം മുതൽ ശെങ്കോട്ട വരെ നിർമ്മിക്കാൻ പോകുന്ന ഒരു ഗ്രീൻഫീൾഡ് ഹൈവേയാണു കൊല്ലം - ചെങ്കോട്ട ഗ്രീൻഫീഡ് ഹൈവേ. 79 കീമീ നീളമുള്ള പാത കൊട്ടാര ക്കര താലൂക്കിലെ ചടയമംഗലം, ഇട്ടിവ, കോട്ടുക്കൽ, നിലമേൽ, പുനലൂർ താലൂക്കിലെ അലയമൺ, അഞ്ചൽ, ആര്യങ്കാവ്, ആയിരനെല്ലൂർ, ഇ ടമൺ, ഏരൂർ, തെന്മല കപഞ്ചായത്തുകളിലൂടെ ഇതു കടന്നുപോകും.
ദക്ഷിണ അറേബ്യയിലെ അപ്പസ്തോലിക് വികാരിയേറ്റ്
ദക്ഷിണ അറേബ്യയിലെ അപ്പസ്തോലിക് വികാരിയേറ്റ് ( Vicariatus Apostolicus Arabiæ Meridionalis  ) ( النيابة الرسولية من جنوب الجزيرة العربية   ) ഒമാൻ, യുണൈറ്റഡ് അറബ് എമിറേറ്റ്സ്, യെമൻ എന്നീ രാജ്യങ്ങളുടെ പ്രാദേശിക അധികാരപരിധിയുള്ള കത്തോലിക്കാ സഭയുടെ ഒരു അപ്പസ്തോലിക് വികാരിയേറ്റ് ആണ്. വികാരിയേറ്റിന്റെ വികാരി അപ്പസ്തോലിക് പൗലോ മാർട്ടിനെല്ലി, ഒഎഫ്എം ക്യാപ് ആണ്. ഇത് ആദ്യമായി 1888 ൽ സ്ഥാപിതമായി ( ഏദനിലെ അപ്പസ്തോലിക് വികാരിയേറ്റ് ആയി) 2011 ൽ അതിന്റെ നിലവിലെ പേര് സ്വീകരിച്ചു. അബുദാബി സെന്റ് ജോസഫ് കത്തീഡ്രലിലാണ് വികാരി അപ്പസ്‌തോലിക്കിന്റെ ദർശനം. 1916 മുതൽ ഇത് ഫ്ലോറൻസിലെ കപ്പൂച്ചിൻമാരുടെ സംരക്ഷണയിലാണ്.
ചരിത്രം
ഈ പ്രദേശം യഥാർത്ഥത്തിൽ ഗല്ലാസിലെ വികാരിയേറ്റ് അപ്പസ്‌തോലിക്കിന്റെ ഭാഗമായിരുന്നു, എന്നാൽ 1875 ജനുവരി 21-ന് പയസ് ഒമ്പതാമൻ മാർപ്പാപ്പ ഇത് ഒരു അപ്പോസ്‌തോലിക് പ്രിഫെക്ചറായി വേർപെടുത്തി. 1888 ഏപ്രിൽ 25-ന് ലിയോ പതിമൂന്നാമൻ മാർപ്പാപ്പ യെമനിൽ സ്ഥിതി ചെയ്യുന്ന ഏദനിലെ അപ്പസ്‌തോലിക് വികാരിയേറ്റ് ആക്കി. 1889 ജൂൺ 28-ന്, അറേബ്യൻ പെനിൻസുലയിലെയും ചുറ്റുമുള്ള പ്രദേശങ്ങളിലെയും രാജ്യങ്ങളുടെ ചുമതലയുള്ള വികാരിയേറ്റ് അപ്പോസ്തോലിക് ഓഫ് അറേബ്യ എന്ന് പേര് മാറ്റി: ബഹ്റൈൻ, ഒമാൻ, സൗദി അറേബ്യ, ഖത്തർ, യുണൈറ്റഡ് അറബ് എമിറേറ്റ്സ്, സൊമാലിയ, യെമൻ.
1953 ജൂൺ 29-ന്, അന്നത്തെ കുവൈത്തിന്റെ അപ്പസ്തോലിക് പ്രിഫെക്ചർ (ഇത് വടക്കൻ അറേബ്യയുടെ അപ്പസ്തോലിക് വികാരിയേറ്റ് ആയി മാറി) അറേബ്യയിലെ അപ്പസ്തോലിക് വികാരിയേറ്റിൽ നിന്ന് വേർപെടുത്തി. 1973-ൽ അധികാരപരിധി ഏഡനിൽ നിന്ന് അബുദാബിയിലെ സെന്റ് ജോസഫ് കത്തീഡ്രലിലേക്ക് മാറ്റി. 2011 ലെ തുടർന്നുള്ള അതിർത്തികളുടെ പുനർനിർണയം ഒമാൻ, യുണൈറ്റഡ് അറബ് എമിറേറ്റ്സ്, യെമൻ എന്നീ രാജ്യങ്ങളിലേക്ക് അതിന്റെ അധികാരപരിധി കുറച്ചു.
1916 മുതൽ കപ്പൂച്ചിൻ സന്യാസിമാരാണ് വികാരിയേറ്റ് ഭരിക്കുന്നത്.
യുണൈറ്റഡ് അറബ് എമിറേറ്റ്സ്
അബുദാബി - സെന്റ് ജോസഫ് കത്തീഡ്രൽ
മുസ്സഫ - സെന്റ് പോൾസ് ചർച്ച്
അൽ ഐൻ - സെന്റ് മേരീസ് ചർച്ച്
റുവൈസ് - സെന്റ് ജോൺ ദി ബാപ്റ്റിസ്റ്റ് ചർച്ച്
ദുബായ് - സെന്റ് മേരീസ് ചർച്ച്
ജബൽ അലി - സെന്റ് ഫ്രാൻസിസ് അസ്സീസി ചർച്ച്
ഷാർജ - സെന്റ് മൈക്കിൾസ് ചർച്ച്
റാസൽഖൈമ - സെന്റ് ആന്റണീസ് ഓഫ് പാദുവ ചർച്ച്
ഫുജൈറ - ഔർ ലേഡി ഓഫ് പെർപെച്വൽ ഹെൽപ്പ് ചർച്ച്
ഒമാൻ
മസ്കത്ത് - ഹോളി സ്പിരിറ്റ് ചർച്ച്, സെന്റ്. പീറ്റർ ആൻഡ് പോൾ ചർച്ച്
സലാല - സെന്റ് ഫ്രാൻസിസ് സേവ്യർ ചർച്ച്
സൊഹാർ - സെന്റ് ആന്റണീസ് ചർച്ച്
യെമൻ
ഏഡൻ - പ്രോട്ടോ-കത്തീഡ്രൽ സെന്റ് ഫ്രാൻസിസ് ഓഫ് അസീസി, ഏഡൻ
ഹൊദൈദ - സേക്രഡ് ഹാർട്ട് ചർച്ച്
സന - സെന്റ് മേരി ഹെൽപ്പ് ഓഫ് ക്രിസ്ത്യൻ ചർച്ച്, സന
തൈസ് - ചൈൽഡ് ജീസസ് ചർച്ചിന്റെ സെന്റ് തെരേസ്
ബാഹ്യ ലിങ്കുകൾ
വർഗ്ഗം:All articles with unsourced statements വർഗ്ഗം:Articles containing Latin-language text
നാലാം ദലായ് ലാമ
ജീവിതരേഖ
അൾട്ടാൻ ഖാന്റെ പേരമകനായിരുന്ന യോൺടെൻ ഗ്യാറ്റ്സോ മംഗോളിയയിലാണ് ജനിച്ചത്. ചോകുർ ഗോത്രത്തിന്റെ ഖാൻ ആയിരുന്ന സുൽട്രിം ചോജി ആയിരുന്നു പിതാവ്. സുൾട്രിം ചോജിയുടെ രണ്ടാമത്തെ ഭാര്യയായ ഫകെൻ നുല ആയിരുന്നു മാതാവ്.
ടിബറ്റിന്റെ ഔദ്യോഗിക പ്രവാചകനായിരുന്ന നെചുങ്, മറ്റൊരു പ്രവാചകനായിരുന്ന ലാമോ സാങ്പ എന്നിവർ ദലായ് ലാമയുടെ അടുത്ത അവതാരം മംഗോളിയയിലാകും ജനിക്കുക എന്ന് പ്രവചി‌ച്ചിരുന്നു. ഇതേ സംയത്ത് മൂന്നാമത്തെ ദലായ് ലാമയുടെ പ്രധാന സഹായിയായിരുന്ന സുൽട്രിം ഗ്യാറ്റ്സോ മംഗോളിയയിൽ നിന്ന് ഒരു കത്തയ‌യ്ക്കുകയുണ്ടായി. ദലായ് ലാമയുടെ അവതാരം ജനിച്ചിട്ടുണ്ടെന്നുള്ള വിവരവും ജനനസമയ‌‌ത്തെ ചില അത്ഭുതങ്ങൾ സംബന്ധി‌ച്ച വിവരങ്ങളും ആയിരുന്നു കത്തിന്റെ ഉള്ളടക്കം.
1601-ൽ ഡെപുങ് സന്യാസാശ്രമത്തിൽ നിന്നും Ü|യു രാജകുമാരിയുടെ പ്രതിനിധികളുമടങ്ങുന്ന ഒരു സംഘം ഇന്നർ മംഗോളിയയിലെ ക്വൈസേയി സന്ദർശിച്ച് യോൺടെൻ ഗ്യാറ്റ്സോയെ കണ്ടു. യോൺടെൻ ഗ്യാറ്റ്സോയ്ക്ക് പത്തുവയസ്സുള്ളപ്പോൾ 1599-ൽ അദ്ദേഹത്തിന്റെ പിതാവുമൊത്ത് ടിബറ്റൻ സന്യാസികളും ഉദ്യോഗസ്ഥരുമായി ടിബറ്റിലേയ്ക്ക് പുറപ്പെട്ടു. ആയിരം മംഗോളിയൻ കുതിരപ്പടയാളികൾ ഇവർക്കൊപ്പമുണ്ടായിരുന്നു. ഇവർ വഴിയിലെ എല്ലാ സന്യാസാശ്രമങ്ങളും സന്ദർശിച്ചശേഷം 1603-ലാണ് ലക്ഷ്യസ്ഥാനത്തെത്തിയത്.
ലാസയിലെത്തിയപ്പോൾ ഇദ്ദേഹത്തെ നാലാമത്തെ ദലായ് ലാമയായി അവരോധിച്ചു. സോങ്പ പരമ്പരയിലെ സാൻഗെൻ റിൻ‌ചെൻ ആണ് സന്യാസത്തിലേയ്ക്ക് യോൺടെൻ ഗ്യാറ്റ്സോയെ സ്വീകരിച്ചത്. സാൻഗെൻ ഗാഡെൻ സന്യാസാശ്രമത്തിന്റെ മേധാവിയായിരുന്നു.
ഡ്രെപുങ് സന്യാസാശ്രമത്തിൽ ഇദ്ദേഹം പഠനമാരംഭിച്ചു. നാലാമത്തെ പഞ്ചൻ ലാമയായിരുന്ന ലോബ്സാങ് ചോക്യി ഗ്യാൽറ്റ്സെനിന്റെ ശിഷ്യനായിരുന്നു യോൺടെൻ ഗ്യാറ്റ്സോ. 1614-ൽ ഇദ്ദേഹത്തിൽ നിന്നാണ് യോൺടെൻ ഗ്യാറ്റ്സോ സന്യാസദീക്ഷ സ്വീകരിച്ചത്.
യോൺടെൻ ഗ്യാറ്റ്സോ ഡ്രെപുങ് സന്യാസാശ്രമത്തിന്റെയും പിന്നീട് സെറ സന്യാസാശ്രമത്തിന്റെയും മേധാവിയായി. പല ടിബറ്റന്മാരും ഇദ്ദേഹ‌ത്തെ തലവനായി അംഗീകരിച്ചില്ല. ഇദ്ദേഹത്തിൽ നിന്ന് അധികാരം കവർന്നെടുക്കാൻ പല ശ്രമങ്ങളും നടന്നു. ഇവയ്ക്ക് കാഗ്യുപ വിഭാഗത്തിറ്റ്നെ പിന്തുണയുണ്ടായിരുന്നു. 1605-ൽ കാഗ്യുക്കളെ പിന്തുണയ്ക്കുന്ന ഒരു രാജകുമാരൻ ലാസ പിടി‌ച്ചെടുക്കുകയും മംഗോൾ കുതിരപ്പടയാളികളെ തുരത്തുകയും ചെയ്തു. ഇദ്ദേഹത്തിന് ഇരുപത്തൊന്ന് വയസ്സുള്ളപ്പോൾ യോദ്ധാക്കൾ ഡ്രെപുങ് സന്യാസാശ്രമം ആക്രമിച്ചതിനാൽ യോൺടെൻ ഗ്യാറ്റ്സോവിന് അവിടം വിട്ടോടേണ്ടിവന്നു.
1616-ൽ ഇദ്ദേഹം സാൻഗ്യിബ് ഹോട്ട് സ്പ്രിങ്ങിന് മുകളിലുള്ള ഗുഹകളിൽ താമസമാരംഭിച്ചു. പദ്മസംഭവയുടെ കാ‌ൽപ്പാട് ഇവിടെ ഒരു കുന്നിന്റെ ചരിവിൽ ഉണ്ടെന്നാണ് വിശ്വാസം.
മരണം
സംശയാസ്പദമായ സാഹചര്യത്തിലാണ് ഇദ്ദേഹം മരണമടഞ്ഞത്. ഇദ്ദേഹം വിഷം ഉള്ളിൽ ചെന്നാണ് മരിച്ചത് എന്ന് ചിലർ അവകാശപ്പെടുന്നുണ്ടെങ്കിലും തെളിവുകൾ ലഭ്യമല്ല. ഫയർ ഡ്രാഗൺ വർഷത്തിന്റെ പന്ത്രണ്ടാം മാസമാണ് (1617 ജനുവരി) ഇദ്ദേഹം മരണമടഞ്ഞത്. 27 വയസായിരുന്നു പ്രായം.
ഇദ്ദേഹത്തിന്റെ പ്രധാന സഹായിയായ സോനം റാപ്ടെൻ (സോനം ചോഫെൽ) ആണ് അഞ്ചാമത്തെ ദലായ് ലാമയായ ചോങ്-ഗ്യ ആൺകുട്ടിയെ കണ്ടെത്തിയത്. അഞ്ചാമത്തെ ദലായ് ലാമയുടെ രാജപ്രതിനിധി (ദേസി) ആയും ഇദ്ദേഹം പ്രവർത്തിച്ചു.
അവലംബം
വർഗ്ഗം:ദലൈലാമമാർ
ഇന്റർനാഷണൽ സ്റ്റാന്റേഡ് നെയിം ഐഡന്റിഫയർ
പുസ്തകങ്ങൾ, ടെലിവിഷൻ പ്രോഗ്രാമുകൾ, പത്ര ലേഖനങ്ങൾ എന്നിവ പോലുള്ള മാധ്യമ ഉള്ളടക്കത്തിലേക്ക് സംഭാവന ചെയ്യുന്നവരുടെ പൊതു ഐഡന്റിറ്റികൾ അദ്വിതീയമായി തിരിച്ചറിയുന്നതിനുള്ള ഒരു ഐഡന്റിഫയർ സംവിധാനമാണ് ഇന്റർനാഷണൽ സ്റ്റാൻഡേർഡ് നെയിം ഐഡന്റിഫയർ (ISNI). ഈ ഐഡന്റിഫയറിൽ 16 അക്കങ്ങൾ അടങ്ങിയിരിക്കുന്നു. ഇത് ഓപ്ഷണലായി നാല് ബ്ലോക്കുകളായി വിഭജിച്ചിരിക്കുന്നതുപോലെ പ്രദർശിപ്പിക്കാൻ കഴിയും.
ഇന്റർനാഷണൽ ഓർഗനൈസേഷൻ ഫോർ സ്റ്റാൻഡേർഡൈസേഷന്റെ (ഐ‌എസ്ഒ) ആഭിമുഖ്യത്തിൽ ഡ്രാഫ്റ്റ് ഇന്റർനാഷണൽ സ്റ്റാൻഡേർഡ് 27729  ആയി ഇത് വികസിപ്പിച്ചെടുത്തു. സാധുവായ സ്റ്റാൻഡേർഡ് 2012 മാർച്ച് 15 ന് പ്രസിദ്ധീകരിച്ചു. ഐ‌എസ്‌ഒ സാങ്കേതിക സമിതി 46- ഉപസമിതി 9 (ടിസി 46/എസ്‌സി 9) ആണ് ഈ മാനദണ്ഡത്തിന്റെ വികസനത്തിന് പങ്ക് വഹിച്ചത്.
ഐഎസ്‍എൻഐ ഫോർമാറ്റ്
ഐഎസ്‍എൻഐ ഔദ്യോഗിക വെബ്‌സൈറ്റിലെ പതിവുചോദ്യങ്ങളിൽ പറയുന്നത് "ഒരു ഐഎസ്‍എൻഐ 16 അക്കങ്ങൾ ഉൾക്കൊള്ളുന്നതാണ്, ഇതിലെ അവസാന പ്രതീകം ഒരു ചെക്ക് പ്രതീകമാണ്" എന്നാണ്.
ഒരു ഐഎസ്‍എൻഐ യുടെ ഉപയോഗങ്ങൾ
ഒരു അദ്വിതീയ നമ്പർ ഉപയോഗിച്ച് തിരിച്ചറിയാൻ ഒരൊറ്റ ഐഡന്റിറ്റി (രചയിതാവിന്റെ തൂലികാനാമം അല്ലെങ്കിൽ പ്രസാധകൻ ഉപയോഗിക്കുന്ന മുദ്രണം പോലുള്ളവ) ഐ‌എസ്‌എൻ‌ഐ അനുവദിക്കുന്നു. പേരും മറ്റ് ഐഡന്റിറ്റികളും തിരിച്ചറിയുന്നതിന് മാധ്യമ വ്യവസായങ്ങളിലുടനീളം ഉപയോഗിക്കുന്ന മറ്റ് നിരവധി ഐഡന്റിഫയറുകളുമായി ഈ അദ്വിതീയ സംഖ്യയെ ബന്ധിപ്പിക്കാൻ കഴിയും.
അത്തരമൊരു സംഖ്യയുടെ ഉപയോഗത്തിന്റെ ഒരു ഉദാഹരണം, പാട്ടുകളും കവിതയും രചിക്കുന്ന ഒരു ഗായകനെ തിരിച്ചറിയുന്നതാണ്. ഐ‌എസ്‌എൻ‌ഐ സമ്പ്രദായത്തിന് കീഴിൽ നിരവധി സ്വകാര്യ, പൊതു ഐഡന്റിഫിക്കേഷൻ സംവിധാനങ്ങൾ ഉപയോഗിച്ച് നിലവിൽ വിവിധ ഡാറ്റാബേസുകളിൽ തിരിച്ചറിയാൻ കഴിയുമെങ്കിൽ, ആ വ്യക്തിക്ക് ഐഎസ്‍എൻഐ സിസ്റ്റം പ്രകാരം ഒരൊറ്റ ലിങ്കിംഗ് ഐ‌എസ്‌എൻ‌ഐ റെക്കോർഡ് ഉണ്ടായിരിക്കും. ടെക്സ്റ്റ് സ്ട്രിംഗുകൾ താരതമ്യപ്പെടുത്തുന്നത് പോലുള്ള രീതികൾ അവലംബിക്കാതെ നിരവധി വ്യത്യസ്ത ഡാറ്റാബേസുകൾ തമ്മിൽ ആ പ്രത്യേക ഐഡന്റിറ്റിയെക്കുറിച്ചുള്ള ഡാറ്റ കൈമാറാൻ കഴിയും. ഇംഗ്ലീഷ് ഭാഷാ ലോകത്ത് പലപ്പോഴും ഉദ്ധരിക്കുന്ന ഉദാഹരണം, ഒരു ഡാറ്റാബേസിലെ 'ജോൺ സ്മിത്തിനെ' തിരിച്ചറിയുമ്പോൾ നേരിടുന്ന ബുദ്ധിമുട്ടാണ്. 'ജോൺ സ്മിത്തിനെക്കുറിച്ച്' ധാരാളം റെക്കോർഡുകൾ ഉണ്ടെങ്കിലും, ഏത് റെക്കോർഡാണ് നിർദ്ദിഷ്ട 'ജോൺ സ്മിത്തിനെ' സൂചിപ്പിക്കുന്നതെന്ന് എല്ലായ്പ്പോഴും വ്യക്തമാകണമെന്നില്ല.
ഒരു രചയിതാവ് വ്യത്യസ്ത പേരുകളിലോ തൂലികാ നാമങ്ങളിലോ എഴുതുന്നുണ്ടെങ്കിൽ, അത്തരം ഓരോ പേരിനും അതിന്റേതായ ഐഎസ്‍എൻഐ ലഭിക്കും.
കാറ്റലോഗ് വിവരങ്ങൾ പങ്കിടുമ്പോൾ ലൈബ്രറികൾക്കും ആർക്കൈവുകൾക്കും ഐഎസ്‍എൻഐ ഉപയോഗിക്കാൻ കഴിയും. ഓൺ‌ലൈനിലും ഡാറ്റാബേസുകളിലും കൂടുതൽ‌ കൃത്യമായ തിരയലിനായും, കൂടാതെ ദേശീയ അതിർത്തികളിലെയും ഡിജിറ്റൽ പരിതസ്ഥിതിയിലെയും അവകാശങ്ങൾ‌ കൈകാര്യം ചെയ്യുന്നതിനും എല്ലാം ഇത് സഹായിക്കും.
ഓർകിഡ്
ഒരു പ്രത്യേക ഓർഗനൈസേഷൻ നിയന്ത്രിക്കുന്ന, ഓപ്പൺ റിസർച്ചർ, കോൺട്രിബ്യൂട്ടർ ഐഡി (ORCID) ഐഡന്റിഫയറുകളിൽ, വിദഗ്ദ്ധരായ ഗവേഷകർക്കായി ഐഎസ്‍എൻഐ ഐഡന്റിഫയറുകളുടെ ഒരു റിസർവ്ഡ് ബ്ലോക്ക് അടങ്ങിയിരിക്കുന്നു. വ്യക്തിഗത ഗവേഷകർക്ക് അവരുടെ സ്വന്തം ഓർകിഡ് ഐഡന്റിഫയർ സൃഷ്ടിക്കാനും ക്ലെയിം ചെയ്യാനും കഴിയും. രണ്ട് സംഘടനകളും അവരുടെ ശ്രമങ്ങളെ ഏകോപിപ്പിക്കുന്നു.
ഐഎസ്‍എൻഐ രജിസ്ട്രേഷൻ അതോറിറ്റി
ഐ‌എസ്ഒ പ്രകാരം, ഐ‌എസ്ഒ 27729: 2012 രജിസ്ട്രേഷൻ അതോറിറ്റി “ഐ‌എസ്‌എൻ‌ഐ ഇന്റർനാഷണൽ ഏജൻസി” ആണ്. ഇത് ലണ്ടനിലാണ് സ്ഥിതിചെയ്യുന്നത്.
കമ്പനി ആക്ട് 2006 പ്രകാരം ഇത് ഒരു പ്രൈവറ്റ് കമ്പനി ലിമിറ്റഡ് ബൈ ഗ്യാരണ്ടി ആയി ആണ് രജിസ്റ്റർ ചെയ്തിരിക്കുന്നത്.
യുകെയിൽ രജിസ്റ്റർ ചെയ്ത, ലാഭേച്ഛയില്ലാതെ പ്രവർത്തിക്കുന്ന ഈ കമ്പനി സ്ഥാപിച്ചത് കോൺഫെഡറേഷൻ ഇന്റർനാഷണൽ ഡെസ് സൊസൈറ്റിസ് ഡി ആറ്റിയേഴ്‌സ് എറ്റ് കോമ്പോസിറ്റേഴ്സ് (സിസാക്), കോൺഫറൻസ് ഓഫ് യൂറോപ്യൻ നാഷണൽ ലൈബ്രേറിയൻസ് (സിഎൻഎൽ), ഇന്റർനാഷണൽ ഫെഡറേഷൻ ഓഫ് റീപ്രൊഡക്ഷൻ റൈറ്റ്സ് (IFRRO), ഇന്റർ‌നാഷണൽ പെർ‌ഫോമേഴ്‌സ് ഡാറ്റാബേസ് അസോസിയേഷൻ (IPDA), ഓൺലൈൻ കമ്പ്യൂട്ടർ ലൈബ്രറി സെന്റർ (OCLC), പ്രോക്വസ്റ്റ് എന്നിവ ഉൾപ്പെടുന്ന സംഘടനകളുടെ ഒരു കൺസോർഷ്യമാണ്. ഈ ഓർ‌ഗനൈസേഷനുകളിൽ‌ നിന്നും നാമനിർ‌ദ്ദേശം ചെയ്യപ്പെട്ട ഡയറക്ടർ‌മാരും, സി‌എൻ‌എല്ലിന്റെ കാര്യത്തിൽ ബിബ്ലിയോതെക് നാഷണൽ‌ ഡി ഫ്രാൻ‌സിൻറെയും ബ്രിട്ടീഷ് ലൈബ്രറിയുടെയും പ്രതിനിധികളും‌ ഇത് നിയന്ത്രിക്കുന്നു.
ഐഎസ്‍എൻഐ രജിസ്ട്രേഷൻ ഏജൻസികൾ
ഒരു രജിസ്ട്രേഷൻ ഏജൻസി ഐഎസ്‍എൻഐ അപേക്ഷകരും ഐഎസ്‍എൻഐ അസൈൻ‌മെന്റ് ഏജൻസിയും തമ്മിലുള്ള ഇന്റർഫേസ് നൽകുന്നു. 2018 ൽ, യൂട്യൂബ് ഒരു ഐഎസ്‍എൻഐ രജിസ്ട്രിയായി മാറി, വീഡിയോകൾ ഫീച്ചർ ചെയ്യുന്ന സംഗീതജ്ഞർക്കായി ഐഎസ്‍എൻഐ ഐഡികൾ സൃഷ്ടിക്കുന്നത് ആരംഭിക്കാനുള്ള ഉദ്ദേശ്യം പ്രഖ്യാപിച്ചു. ഇതിന്റെ ഫലമായി ഐഎസ്‍എൻഐ ഐഡികളിൽ "അടുത്ത കുറച്ച് വർഷങ്ങളിൽ 3-5 ദശലക്ഷം വരെ വർദ്ധനവുണ്ടാകുമെന്ന്" ഐ‌എസ്‌എൻ‌ഐ പ്രതീക്ഷിക്കുന്നു.
2020 ൽ, സൗണ്ട് ക്രെഡിറ്റ് ഐ‌എസ്‌എൻ‌ഐയുമായി ചേർന്ന് സംഗീത വ്യവസായ ഐ‌എസ്‌എൻ‌ഐ രജിസ്ട്രേഷനുകൾ സൌജന്യവും യാന്ത്രികവുമാണെന്ന് പ്രഖ്യാപിച്ചു. സൗജന്യ രജിസ്ട്രേഷൻ സംവിധാനം സൗണ്ട് ക്രെഡിറ്റ് ഉപയോക്തൃ പ്രൊഫൈൽ സൃഷ്ടിക്കുന്നതിന്റെ ഭാഗമാണ്.
ഐഎസ്‍എൻഐ അംഗങ്ങൾ
2018 ജൂലൈ 11 ലെ കണക്കനുസരിച്ച് ഐഎസ്‍എൻഐ അംഗങ്ങൾ (ഐഎസ്‍എൻഐ-ഐഎ അംഗങ്ങൾ)
പുറം കണ്ണികൾ
വർഗ്ഗം:ഐ.എസ്.ഒ. മാനദണ്ഡങ്ങൾ
റോയൽ കോളേജ് ഓഫ് ഒബ്സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ്
യുണൈറ്റഡ് കിംഗ്ഡത്തിലെ ലണ്ടൻ നഗരം ആസ്ഥാനമായി പ്രവർത്തിക്കുന്ന ഒരു പ്രൊഫഷണൽ അസോസിയേഷനാണ് റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകൾ ( ആർസിഒജി ). വൈദ്യശാസ്ത്ര ബിരുദം ഉള്ളവരും ഇല്ലാത്തവരും ഉൾപ്പെടെയുള്ള ഇതിലെ അംഗങ്ങൾ, പ്രസവചികിത്സ, ഗൈനക്കോളജി, അതായത് ഗർഭം, പ്രസവം, സ്ത്രീ ലൈംഗിക, പ്രത്യുൽപാദന ആരോഗ്യം എന്നീ മേഖലകളിൽ പ്രവർത്തിക്കുന്നു. കലാലയത്തിൽ 100-ലധികം രാജ്യങ്ങളിലായി, ഏകദേശം 16,000-ത്തിലധികം അംഗങ്ങളുള്ളതിൽ 50% പേരും ബ്രിട്ടീഷ് ദ്വീപുകൾക്ക് പുറത്താണ് താമസിക്കുന്നത്. അവളുടെ റോയൽ ഹൈനസ് ദി പ്രിൻസസ് ഓഫ് വെയിൽസ് 2018 ൽ RCOG യുടെ രക്ഷാധികാരിയായി.
കദീജ (ചലച്ചിത്രം)
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:യൂസഫലി- ബാബുരാജ് ഗാനങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
ഭാരത് ധർമ്മ ജന സേന
പുറത്തേക്കുള്ള കണ്ണികൾ
വർഗ്ഗം:കേരളത്തിലെ രാഷ്ട്രീയകക്ഷികൾ
നെടുമ്പുറം
കേരളത്തിലെ പത്തനംതിട്ട ജില്ലയിലെ തിരുവല്ലയിലെ ഒരു ഗ്രാമമാണ് നെടുമ്പുറം. ഇവിടെയാണ് 1931 ഏപ്രിൽ 28ന് ഫെഡറൽ ബാങ്ക് ലിമിറ്റഡ് (പഴയ ട്രാവൻകൂർ ഫെഡറൽ ബാങ്ക് ലിമിറ്റഡ് ) എന്നപേരിൽ പ്രവർത്തനമാരംഭിക്കുന്നത്.
ജനസംഖ്യ
2001 ലെ കാനേഷുമാരി കണക്കെടുപ്പ് അനുസരിച്ച് ഇവിടത്തെ ജനസംഖ്യ 12,960 ആണ്. ഇതിൽ 6,202 പുരുഷന്മാരും 6,758 സ്ത്രീകളുമുണ്ട്.
പരാമർശങ്ങൾ
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ വർഗ്ഗം:Coordinates on Wikidata
ഉമിയാം തടാകം
മേഘാലയ സംസ്ഥാനത്തിൽ ഷില്ലോങ്ങിൽ നിന്ന് 15 കിലോമീറ്റർ അകലെയുള്ള ഒരു ജലസംഭരണിയാണ് ഉമിയം തടാകം (സാധാരണയായി ബാരാപാനി തടാകം എന്നും അറിയപ്പെടുന്നു). 1960 കളുടെ ആരംഭത്തിൽ ഉമിയാം നദിക്ക് കുറുകേ അണകെട്ടിയാണ് ഇത് നിർമ്മിച്ചത്. 220 ചതുരശ്ര കിലോമീറ്ററിൽ വ്യാപിച്ചു കിടക്കുന്നതാണ് തടാകവും അണക്കെട്ടിലെ പ്രധാന ജലസംഭരണപ്രദേശവും.
ചരിത്രം
തടാകത്തെ തടഞ്ഞുനിർത്തുന്ന ഉമിയം ഡാം 1960-കളുടെ ആദ്യത്തിൽ അസം സംസ്ഥാന ഇലക്ട്രിസിറ്റി ബോർഡാണ് നിർമ്മിച്ചത്. ജലവൈദ്യുത പദ്ധതിക്ക് ജലസംഭരണമുണ്ടായിരുന്നു അണക്കെട്ട്. തടാകത്തിന് വടക്ക് സ്ഥിതി ചെയ്യുന്ന ഉമിയം സ്റ്റേജ് ഒന്നിൽ ഹൗസ്ഹോൾസിന് 9 മില്ലീമീറ്റർ ടർബൈൻ ജനറേറ്ററുകൾ ഉണ്ട്. ഇത് 1965 ൽ വാണിജ്യ പ്രവർത്തനം നടത്തി. ഉമിയം സ്റ്റേജ് ഇന്ത്യയിലെ വടക്കുകിഴക്കൻ മേഖലയിൽ കമ്മീഷൻ ചെയ്ത ആദ്യത്തെ ജലസംഭരണ ​​പദ്ധതിയാണ് ഉമ്മിയം സ്റ്റേജ്. (ഊർട്രു ഹൈഡ്രോ ഇലക്ട്രിക് പ്രോജക്ട്, അതിന്റെ പ്രവർത്തനശേഷി 8.4 മെഗാവാട്ട് ആണ്, 1957 ൽ പ്രവർത്തനം ആരംഭിച്ചു.) ഉമിയം പ്രോജക്ടിന്റെ മൂന്നു ഘട്ടങ്ങൾ പിന്നീട് താഴോട്ട്.
ടൂറിസം
മേഘാലയ സംസ്ഥാനത്തെ ഒരു പ്രധാന വിനോദ സഞ്ചാര കേന്ദ്രമാണ് ഈ തടാകം. വാട്ടർ സ്പോർട്സ്, സാഹസിക സൗകര്യങ്ങൾ എന്നിവയ്ക്ക് പ്രശസ്തമാണ് ഇവിടം. കയാക്കിംഗ്, വാട്ടർ സൈക്ലിംഗ്, സ്കോർട്ടിങ്, ബോട്ടിംഗ് എന്നിവയാണ് ഇവിടത്തെ വിനോദങ്ങൾ.
വിഷബാധയും സിൽവിംഗും
ഷില്ലോംഗിലെ ജനസംഖ്യാ വർദ്ധനവ് കാരണം ഈ തടാകത്തിലെ മലിനീകരണം വർദ്ധിച്ചുവരുന്നു. ഷില്ലോംഗ് നഗരത്തിൽനിന്നുമുള്ള ഒഴുക്കിൻറെ ദിശയിലായാണ് ഈ തടാകം സ്ഥിതിചെയ്യുന്നുവെന്നതാണ് കൂടുതൽ മലിനീകരണത്തിന് കാരണമാകുന്നത്. ജലസ്രോതസ്സുകൾ കൈയേറ്റം ചെയ്യൽ, വനനശീകരണം, പ്രകൃതിദത്ത ഡ്രെയിനേജ് സംവിധാനങ്ങൾ തടസ്സപ്പെടുത്തുക, അശാസ്ത്രീയ ഖനികൾ തുടങ്ങിയവ കാരണങ്ങളാൽ ഓരോ വർഷവും ഉമിയം തടാകത്തിൽ 40,000 ക്യുബിക് മീറ്റർ എക്കൽമണ്ണ് വരുന്നുണ്ട്. ഇത് തടാകത്തിൽ ശേഖരിക്കാനാവുന്ന ജലത്തിന്റെ അളവ് കുറച്ചിട്ടുണ്ട്.
അവലംബം
വർഗ്ഗം:മേഘാലയയിലെ തടാകങ്ങൾ
ദുർഗ്ഗ കൃഷ്ണ
ദുർഗ കൃഷ്ണ ആനന്ദ് (ജനനം : ഒക്ടോബർ 25, 1996) ഒരു യുവ ചലച്ചിത്ര നടിയും ക്ലാസിക്കൽ നർത്തകിയുമാണ്. പ്രധാനമായും മലയാളം, തമിഴ് സിനിമാ മേഖലകളിൽ പ്രവർത്തിച്ചുവരുന്ന ദുർഗ്ഗ 2017 ൽ റിലീസ് ചെയ്ത വിമാനം എന്ന ചിത്രത്തിൽ ആണ് ആദ്യമായി അഭിനയിച്ചത്. തുടർന്ന് 2019 ൽ പുറത്തിറങ്ങിയ പ്രേതം 2, കുട്ടിമാമ, ലവ് ആക്ഷൻ ഡ്രാമ, വൃത്തം, കിംഗ് ഫിഷ്, കൺഫെഷൻസ് ഓഫ് എ കുക്കു, 2020 ൽ പുറത്തിറങ്ങിയ റാം എന്നീ ചിത്രങ്ങളിൽ അഭിനയിച്ചു.
അവലംബം
വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:1996-ൽ ജനിച്ചവർ
ചുട്ടിച്ചിറകൻ തണൽത്തുമ്പി
ഇന്ത്യയിലും ശ്രീലങ്കയിലും മാത്രം കണ്ടെത്തിയിട്ടുള്ള മരതകത്തുമ്പി കുടുംബത്തിൽ ഉള്ള ഒരിനം സൂചിത്തുമ്പിയാണ് ചുട്ടിച്ചിറകൻ തണൽത്തുമ്പി - black-tipped forest glory) .
ഇന്ത്യയിൽ കർണ്ണാടക, മഹാരാഷ്ട്ര, കേരളം, പശ്ചിമബംഗാൾ, തമിഴ്‌നാട്, എന്നിവിടങ്ങളിലാണ് ഇതിനെ കണ്ടെത്തിയിട്ടുള്ളത്. കേരളത്തിലെ വനമേഖലകളിൽ സാധാരണയായി കാണപ്പെടുന്ന ഒരു തുമ്പിയാണിത്.
വിവരണം
വലിയ ഒരു സൂചിത്തുമ്പിയാണ് ചുട്ടിച്ചിറകൻ തണൽത്തുമ്പി. കേരളത്തിൽ കാണപ്പെടുന്നവയിൽ വെച്ച് ഏറ്റവും വലുപ്പമുള്ള സൂചിത്തുമ്പികളിൽ ഒന്നാണിത്. ആൺതുമ്പികളുടെ ഉദരത്തിന് ശരാശരി 49-55 മില്ലിമീറ്റർ വരെ വലുപ്പമുണ്ടായിരിക്കും. കണ്ണുകൾക്ക് ഇരുണ്ട തവിട്ട് നിറമാണ്. ഉരസ്സിന്റെ മുകൾഭാഗത്തിനും വശങ്ങൾക്കും തിളങ്ങുന്ന പച്ച നിറമാണ്. അടിഭാഗം മഞ്ഞ കലർന്ന വെളുത്ത നിരത്തിലാണുള്ളത്. ഉദരത്തിന്റെ മുകൾഭാഗം പച്ച നിറത്തിലും അടിഭാഗം കറുപ്പ് നിറത്തിലും കാണപ്പെടുന്നു.
ഇവയുടെ ചിറകുകൾ സുതാര്യമാണ്. ചിറകുകളുടെ അഗ്രഭാഗത്ത് കറുത്ത നിറത്തിലുള്ള വലിയ ഒരു പൊട്ടുണ്ട്. കാലുകൾക്ക് ഇരുണ്ട തവിട്ട് നിറമാണ്. പെൺതുമ്പികളുടെ ചിറകിലെ പൊട്ടിന് നിറമൽപം കുറവായിരിക്കും. മാത്രവുമല്ല ഉദരത്തിന് കൂടുതൽ ചെമ്പിച്ച നിറവുമുണ്ടായിരിക്കും. ആൺതുമ്പിയും പെൺതുമ്പിയും തമ്മിൽ മറ്റ് വ്യത്യാസങ്ങളില്ല.
ഉപവർഗങ്ങൾ
V. apicalis apicalis പശ്ചിമഘട്ടത്തിലെ കാട്ടരുവികളിൽ ധാരാളമായി കണ്ടുവരുന്നു. V. a. nigrescens ശ്രീലങ്കയിൽ മാത്രമാണുള്ളത്. V. a. submontana യെ പശ്ചിമഘട്ടത്തിൻറെ ഉയർന്ന മലകളിൽ മാത്രമാണ് കണ്ടിട്ടുള്ളത്. V. a. submontana നെ ഇപ്പോൾ കാട്ടു തണൽതുമ്പി എന്ന ഒരു പുതിയ തുമ്പിവർഗം ആയി കണക്കാക്കുന്നു.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
ജെർമക്ക്
ജെർമക്ക് (അർമേനിയൻ: Ջերմուկ), തെക്കൻ അർമേനിയയിലെ വയോത്സ് ഡ്സോർ പ്രവിശ്യയിലെ ജെർമക്ക് മുനിസിപ്പാലിറ്റിയുടെ കേന്ദ്രവും ഒരു മൗണ്ടൻ സ്പാ നഗരവുമാണ്. പ്രവിശ്യാ തലസ്ഥാനമായ യെഖെഗ്നാഡ്‌സറിന് കിഴക്ക് 53 കിലോമീറ്റർ (33 മൈൽ) റോഡ് ദൂരത്തിലാണ് ഇത് സ്ഥിതിചെയ്യുന്നത്. സോവിയറ്റ് യൂണിയൻ കാലഘട്ടത്തിൽ മെഡിക്കൽ ടൂറിസത്തിന്റെ പ്രശസ്തമായ സ്ഥലങ്ങളിലൊന്നായി ഇത് കണക്കാക്കപ്പെട്ടിരുന്നു.
ചൂടുനീരുറവകൾക്കും കുപ്പിയിലാക്കിയ ധാതുജല ബ്രാൻഡുകൾക്കും ജെർമുക്ക് പട്ടണം പേരുകേട്ടതാണ്. ശുദ്ധവായു, വെള്ളച്ചാട്ടം, കൃത്രിമ തടാകങ്ങൾ, നടപ്പാതകൾ, ചുറ്റുപാടുമുള്ള വനങ്ങൾ, ധാതു ജലാശയങ്ങൾ എന്നിവയുടെ പേരിൽ ഇത് ശ്രദ്ധയാകർഷിക്കുന്നു. വിനോദസഞ്ചാരത്തിന്റെയും ആരോഗ്യ സേവനങ്ങളുടെയും ആധുനിക കേന്ദ്രമായി പരിവർത്തനം ചെയ്യുന്നതിനായി പട്ടണ പുനർവികസിപ്പിച്ചുകൊണ്ടിരിക്കുന്നു. നിരവധി ചെസ്സ് അന്താരാഷ്ട്ര ടൂർണമെന്റുകൾ ഷെഡ്യൂൾ ചെയ്‌തിരിക്കുന്ന ഈ പട്ടണം ഒരു പ്രധാന ചെസ്സ് കളി കേന്ദ്രമായി സജ്ജീകരിക്കപ്പെട്ടിരിക്കുന്നു. 2016 ലെ ഒരു ഔദ്യോഗിക കണക്കെടുപ്പ് പ്രകാരം ജെർമക്കിൽ ഏകദേശം 3,400 ജനസംഖ്യയുണ്ടായിരുന്നു. എന്നിരുന്നാലും, 2011 ലെ സെൻസസ് പ്രകാരം ജെർമക്കിലെ ജനസംഖ്യ 5,572 ആയി തിട്ടപ്പെടുത്തിയിരുന്നു. ഹെർഹർ (ജനസംഖ്യ 706), കർമ്രാഷെൻ (ജനസംഖ്യ 252), ഗ്ന്ഡെവാസ് (ജനസംഖ്യ. 829) എന്നീ ഗ്രാമങ്ങളും ജെർമക്ക് മുനിസിപ്പാലിറ്റിയുടെ ഘടകങ്ങളാണ്.
പദോൽപ്പത്തി
പതിമൂന്നാം നൂറ്റാണ്ടിൽ ചരിത്രകാരനായ സ്റ്റെപാനോസ് ഓർബെലിയൻ “ഹിസ്റ്ററി ഓഫ് ദ സിസാകൻ പ്രോവിൻസ് “ എന്ന പേരിലുള്ള തന്റെ കൃതിയിൽ ആദ്യമായി പരാമർശിച്ച ഈ പട്ടണത്തിന്റെ പേര് ജെർമക്ക്" (ջերմուկ) അല്ലെങ്കിൽ "ജെർമൂക്ക്" എന്ന അർമേനിയൻ പദത്തിൽ നിന്നുള്ള "ചൂടുള്ള ധാതു നീരുറവ" എന്നർത്ഥം വരുന്ന പടിഞ്ഞാറൻ അർമേനിയൻ പദമായ "ചെർമോഗ്" എന്ന വാക്കിൽനിന്നാണ് ഉരുത്തിരിഞ്ഞത്.
ചരിത്രം
ഗ്രേറ്റർ അർമേനിയയിലെ സ്യൂനിക് പ്രവിശ്യയിലെ വയോത്സ് ഡ്സോർ കന്റോണിന്റെ ഭാഗമായി ചരിത്രപരമായി രേഖപ്പെടുത്തപ്പെടുന്ന ഒരു പ്രദേശത്താണ് ജെർമക്ക് നിലനിൽക്കുന്നത്. പതിമൂന്നാം നൂറ്റാണ്ടിൽ ചരിത്രകാരനായ സ്റ്റെപാനോസ് ഓർബെലിയൻ തന്റെ കൃതിയായ ഹിസ്റ്ററി ഓഫ് ദി പ്രൊവിൻസ് ഓഫ് സിസാക്കനിൽ ഈ പട്ടണത്തേക്കുറിച്ച് ആദ്യ പരാമർശനം നടത്തി. ഒരു പുരാതന സൈക്ലോപ്പിയൻ കോട്ടയുടെ അവശിഷ്ടങ്ങളും എട്ടാം നൂറ്റാണ്ടിലെ ബസിലിക്കയുടെ അവശിഷ്ടങ്ങളും വ്യക്തമാക്കുന്നത് പ്രദേശത്തെ ജലധാരകൾക്ക് ചുറ്റുമുള്ള പ്രദേശം പതിമൂന്നാം നൂറ്റാണ്ടിന് വളരെ മുമ്പുതന്നെ ഒരു സ്ഥിരവാസ കേന്ദ്രമാക്കിയിരുന്നുവെന്നാണ്. 10-ഉം 13-ഉം നൂറ്റാണ്ടുകൾക്കിടയിൽ, വയോട്സ് ഡ്സോർ സ്യൂനിക് രാജ്യത്തിന്റെ ഭാഗമായിരുന്നപ്പോൾ, ജെർമക്ക് പ്രദേശം സിയുനിയ രാജവംശമാണ് ഭരിച്ചിരുന്നത്. സ്യൂനിക്കിലെ രാജകുമാരന്മാർ ജെർമക്കിലെ ധാതു നീരുറവകൾ രോഗശാന്തി പകരുന്നതായി കണക്കാക്കുകയും ധാതു ജലം നിറച്ച നിരവധി കുളങ്ങൾ നിർമ്മിച്ചതോടെ ഈ ചെറിയ പട്ടണത്തെ ഒരു അവധിക്കാല കേന്ദ്രമാക്കി മാറ്റുകയും ചെയ്തു. മധ്യകാലഘട്ടത്തിൽ, വയോത്സ് ഡിസോർ പ്രദേശത്തിലൂടെ, പ്രത്യേകിച്ച് മാർടുണി പട്ടണത്തെ ജെർമുക്കിന്റെ വടക്കുപടിഞ്ഞാറ് യെഗെഗ്നാഡ്‌സറുമായി ബന്ധിപ്പിക്കുന്ന റോഡിലൂടെയാണ് സിൽക്ക് റോഡ് കടന്നു പോയിരുന്നത്.
പതിനാറാം നൂറ്റാണ്ടിന്റെ തുടക്കത്തിൽ കിഴക്കൻ അർമേനിയ സഫാവിഡ് പേർഷ്യൻ ഭരണത്തിൻ കീഴിലായി. ജെർമക്കിന്റെ പ്രദേശം എറിവാൻ ബെഗ്ലാർബെഗിയുടെയും പിന്നീട് എറിവാൻ ഖാനേറ്റിന്റെയും ഭാഗമായി. 16-ഉം 17-ഉം നൂറ്റാണ്ടുകൾക്കിടയിലുള്ള കാലഘട്ടം വയോത്സ് ഡ്സോറിന്റെ ചരിത്രത്തിലെ ഏറ്റവും ഇരുണ്ട കാലഘട്ടമായാണ് കണക്കാക്കപ്പെടുന്നത്. തുർക്കിയുടേയും ഇറാനിലെ ഗോത്രവർ‌ഗ്ഗങ്ങളിലേയും അധിനിവേശ സൈനികർ തമ്മിലുള്ള ഒരു പതിവ് യുദ്ധക്കളമായി അക്കാലത്ത് ഈ പ്രദേശം മാറി. തൽഫലമായി, നിരവധി പ്രധാനപ്പെട്ട സ്മാരകങ്ങളും സമ്പന്നമായ ഗ്രാമങ്ങളും നശിപ്പിക്കപ്പെടുകയും ജനസംഖ്യ മാറ്റിപ്പാർപ്പിക്കപ്പെടുകയും ചെയ്തു. 1747-ൽ ജെർമക്ക് പുതുതായി സ്ഥാപിതമായ നാഖിചെവൻ ഖാനേറ്റിന്റെ ഭാഗമായി.
1826-28 ലെ റുസ്സോ-പേർഷ്യൻ യുദ്ധത്തെത്തുടർന്ന് 1828-ൽ റഷ്യൻ സാമ്രാജ്യവും പേർഷ്യയും തമ്മിൽ ഒപ്പുവെച്ച തുർക്ക്മെൻചായ് ഉടമ്പടി പ്രകാരം, വായോട്സ് ഡ്സോർ ഉൾപ്പെടെയുള്ള കിഴക്കൻ അർമേനിയയിലെ പല പ്രദേശങ്ങളും റഷ്യൻ സാമ്രാജ്യത്തിന്റെ അധീനതയിലായി. 1828-30-ൽ, ഇറാനിയൻ പട്ടണങ്ങളായ സൽമാസ്, ഖോയ് എന്നിവിടങ്ങളിൽ നിന്നുള്ള നിരവധി അർമേനിയൻ കുടുംബങ്ങൾ കിഴക്കൻ അർമേനിയയിൽ, പ്രത്യേകിച്ചും പിന്നീട് 1840-ൽ എരിവാൻ ഗവർണറേറ്റിന്റെ ഭാഗമായ പ്രദേശങ്ങളിൽ പുനരധിവസിപ്പിക്കപ്പെട്ടു. 1828-29 ൽ അർമേനിയൻ കുടിയേറ്റക്കാരുടെ ആദ്യ തരംഗം വയോത്സ് ഡ്സോർ മേഖലയിൽ എത്തി. റഷ്യൻ ഭരണത്തിൻ കീഴിൽ, ജെർമക്ക് പട്ടണം ഗണ്യമായ വളർച്ചയും വികാസവും പ്രാപിച്ചു. 1830-കളിൽ റഷ്യൻ ജിയോളജിസ്റ്റ് ജി. വോസ്‌കോബോയ്‌നിക്കോവ് അർമേനിയയിൽ എത്തുകയും ജെർമുക്കിന്റെ ഭൂമിശാസ്ത്രപരമായ ആഴവും ജെർമക്ക് ജലത്തിന്റെ ഘടന, സവിശേഷതകൾ എന്നിവ സംബന്ധിച്ച് പര്യവേക്ഷണം നടത്തുകയും ചെയ്തു. ജെർമക്കിനെക്കുറിച്ചുള്ള അദ്ദേഹത്തിന്റെ നിരീക്ഷണങ്ങൾ 1831-ൽ "മൗണ്ടൻ മാഗസിൻ" ജേണലിലും പിന്നീട് 1855-ൽ "കൊക്കേഷ്യൻ കലണ്ട" മാസികയിലും പ്രസിദ്ധീകരിക്കപ്പെട്ടു. വോസ്കോബോയ്നിക്കോവിന്റെ പഠനങ്ങളാണ് ജെർമക്കിനെക്കുറിച്ചുള്ള ആദ്യത്തെ ശാസ്ത്രീയ വീക്ഷണങ്ങൾ.
1860-കളിൽ, സ്യൂനിക്കിലെ ഓർബെലിയൻ രാജകുമാരന്മാർ നിർമ്മിച്ച ജെർമക്കിലെ ചരിത്രപരമായ കുളങ്ങളെല്ലാം ഒരു റഷ്യൻ ഗവൺമെന്റ് പ്രമേയത്തെത്തുടർന്ന് "ഗെവോർഗ് ഖനാഗ്യാൻ" നവീകരിച്ചു. ഇന്ന്, "പ്രിസ്തവ് പൂൾസ്" എന്ന് വിളിക്കപ്പെടുന്ന ഈ ധാതുജല കുളങ്ങൾ ചരിത്ര സ്മാരകങ്ങളായി സംരക്ഷിക്കപ്പെടുന്നു. 1870-ൽ, ജെർമക്ക് എരിവാൻ ഗവർണറേറ്റിനുള്ളിൽ പുതുതായി രൂപീകരിക്കപ്പെട്ട ഷാരർ-ദരലാഗെസ്‌കി ഉയെസ്‌ഡിന്റെ ഭാഗമായി.
1931-ൽ സോവിയറ്റ് അർമേനിയയുടെ പുതുതായി രൂപീകരിച്ച അസീസ്ബെക്കോവ് റയോണിൽ ജെർമക്ക് ഉൾപ്പെടുത്തി. ജെർമക്കിന്റെ ആദ്യ നഗരവികസന പദ്ധതി 1945-ൽ ആർക്കിടെക്റ്റ് പി. മശ്രിയാൻ അവതരിപ്പിച്ചു. 1952-ൽ ആർക്കിടെക്റ്റ് പി. മനുക്യനാണ് രണ്ടാമത്തെ പദ്ധതി തയ്യാറാക്കിയത്. പിന്നീട് 1960-കളുടെ തുടക്കത്തിൽ പദ്ധതി പരിഷ്കരിച്ചു.
1918 നും 1920 നും ഇടയിൽ ജെർമുക്ക് ഹ്രസ്വകാല റിപ്പബ്ലിക് ഓഫ് അർമേനിയയിൽ ഉൾപ്പെടുത്തി. അർമേനിയ സോവിയറ്റ് യൂണിയനിൽ അംഗമായശേഷം ജെർമക്കും ചുറ്റുമുള്ള പ്രദേശങ്ങളും സോവിയറ്റ് ഭരണത്തെ ചെറുത്തുനിൽക്കുന്ന പ്രദേശങ്ങളിലൊന്നായി മാറുകയും ഗാരെഗിൻ നഷ്ദെയുടെ നേതൃത്വത്തിൽ അംഗീകരിക്കപ്പെടാത്ത മൗണ്ടൈനസ് അർമേനിയ റിപ്പബ്ലിക്ക് രൂപീകരിക്കുകയും ചെയ്തു. എന്നിരുന്നാലും, 1921 ജൂലൈയിൽ ബോൾഷെവിക്കുകളുടെ കീഴിലായ ജെർമക്ക് അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിന്റെ ഭാഗമായി. 1961-ൽ, അസീസ്ബെക്കോവ് റയോണിനുള്ളിലെ ഒരു നഗര വാസകേന്ദ്രമായി ജെർമുക്ക് ഉൾപ്പെടുത്തി.
പട്ടണത്തിൽ സേവനങ്ങളുടെ ക്രമാനുഗതമായി വികസിച്ചതോടെ 1980-കളിൽ ജെർമക്കിലെ ജനസംഖ്യ 9,000 ആയി ഉയർന്നു. 1991-ൽ സോവിയറ്റ് യൂണിയന്റെ പിരിച്ചുവിടലിനുശേഷം, അർമേനിയയുടെ സ്വാതന്ത്ര്യാനന്തരം സാമ്പത്തിക പ്രതിസന്ധി രൂക്ഷമായതിന്റെ ഫലമായി, ഇരുപത്തിയൊന്നാം നൂറ്റാണ്ടിന്റെ ഒന്നാം ദശകത്തിൽ പട്ടണത്തിലെ ജനസംഖ്യ 5,000 നു താഴെയായി കുറഞ്ഞു. 1995-ലെ ഭരണപരിഷ്കാരങ്ങൾ പ്രകാരം ജെർമുക്ക് പുതുതായി രൂപീകരിച്ച വയോത്സ് ഡ്സോർ പ്രവിശ്യയുടെ ഭാഗമായി. എന്നിരുന്നാലും, സമീപകാല ഗ്രാമമായ കെചട്ടും പ്രവർത്തനരഹിതമായ ജെർമുക്കിലെ എയർഫീൽഡും ഉൾപ്പെടെ, നഗരത്തെ ഒരു വേനൽക്കാല റിസോർട്ടായും ശീതകാല വിനോദസഞ്ചാര കേന്ദ്രമായും കൂടുതൽ വികസിപ്പിക്കുന്നതിനായി സമീപ വർഷങ്ങളിൽ ജെർമുക്കിൽ നിരവധി വികസന പദ്ധതികൾ നടപ്പിലാക്കിയിട്ടുണ്ട്. നിരവധി പുതിയ ഹോട്ടലുകളും ആരോഗ്യ കേന്ദ്രങ്ങളും തുറന്നതൊടൊപ്പം നിരവധി സാനിറ്റോറിയങ്ങൾ പുനഃസ്ഥാപിക്കുകയും സ്കീ റിസോർട്ടിന്റെ കേബിൾവേയുടെ ഒന്നാം ഘട്ടം പൂർണ്ണമായും നവീകരിക്കുകയും ചെയ്തു.
ഭൂമിശാസ്ത്രവും കാലാവസ്ഥയും
സമുദ്രനിരപ്പിൽ നിന്ന് ഏകദേശം 2080 മീറ്റർ ഉയരത്തിൽ, വയോട്സ് ഡ്സോർ പർവത നിരകളിലെ നിബിഢ വനങ്ങൾക്കിടയിൽ, യെറിവാന് 170 കിലോമീറ്റർ (110 മൈൽ) തെക്ക് കിഴക്കായി അർപ നദിയുടെ മലയിടുക്ക് രണ്ട് ഭാഗങ്ങളായി വിഭജിച്ചിരിക്കുന്ന ഒരു പീഠഭൂമിയിലാണ് ഈ നഗരം സ്ഥിതി ചെയ്യുന്നത്. വടക്ക് നിന്ന് വാർഡെനിസ് പർവതനിരകളും തെക്ക് നിന്ന് വൈക്ക് പർവതനിരയുമാണ് നഗരത്തിൽ ആധിപത്യം പുലർത്തിയിരിക്കുന്നത്. ചുറ്റുമുള്ള പർവതനിരകൾ 2500 മുതൽ 3500 മീറ്റർ വരെ ഉയരമുള്ളതും ഇവ വനങ്ങളും ആൽപൈൻ പുൽമേടുകളും കൊണ്ട് മൂടിയിരിക്കുന്നതുമാണ്.
ജെർമക്കിലെ വനങ്ങൾ ഓക്ക്, ഹോൺബീം മരങ്ങളാലും ഡോഗ് റോസ്, വൈൽഡ് പിയർ, പ്ലം, ജുനൈപ്പർ സസ്യയിനങ്ങളാലും സമ്പന്നമാണ്. കുറുക്കൻ, മുയൽ, ബാഡ്ജർ, കരടി തുടങ്ങിയ മൃഗങ്ങളെ ഇവിടെ കാണാൻ സാധിക്കുന്നു. കാണാമായിരുന്നു.
ഈ നഗരം പ്രധാനമായും അറിയപ്പെടുന്നത് ചൂടുള്ള നീരുറവകൾ (ഗീസറുകൾ) കൊണ്ട് സമ്പന്നമായതിനാലാണ്. അർമേനിയൻ ഭാഷയിൽ "ജെർമക്ക്" എന്ന വാക്കിന്റെ അർത്ഥം "ഗീസർ" എന്ന ഈ വസ്തുതയിൽ നിന്നായിരിക്കാം പട്ടണത്തിന്റെ പേര് ഉരുത്തിരിഞ്ഞത്. അർപ്പ നദിയിലെ ജെർമക്ക് വെള്ളച്ചാട്ടത്തിന് 70 മീറ്റർ ഉയരമുണ്ട്. നഗരത്തിന്റെ സവിശേഷതയായ ആൽപൈൻ കാലാവസ്ഥ വേനൽക്കാലത്ത് സൗമ്യവും നീണ്ടുനിൽക്കുന്ന ശൈത്യകാലത്ത് തണുത്തതും മഞ്ഞുവീഴ്ചയുള്ളതുമായ കാലാവസ്ഥ പ്രദാനം ചെയ്യുന്നു. വാർഷിക മഴയുടെ അളവ് 800 മില്ലിമീറ്ററാണ് (31.50 ഇഞ്ച്).
സംസം‍
ഇബ്രാഹിം നബി ഭാര്യ ഹാജറയെയും, മകൻ ഇസ്മായിലിനേയും മക്കയിലെ മരുഭൂമിയിൽ വിട്ട് അല്ലാഹുവിൽ അർപ്പിച്ചു മതപ്രബോധനത്തിനായി അന്യനാട്ടിലേക്ക് പോയി. ഹാജറയും മകൻ ഇസ്മാഈലും മക്കയിലെ മരുഭൂമിയിലൂടെ വെള്ളം കിട്ടാതെ ദാഹിച്ചു തളർന്ന് നടക്കുകയായിരുന്നു. വിജനമായ മരുഭൂമിയിൽ ഒരിറ്റുവെള്ളം പോലുമില്ലാതെ കുഞ്ഞിനെയും കൊണ്ട് തനിച്ചായി ഹാജറ‌. ദാഹം കൊണ്ട് അവശനായ ഇസ്‌മാഈൽ വെള്ളത്തിനായി കരച്ചിലായി. ഈ വിഷാദാവസ്ഥയിൽ അടുത്തെവിടെയെങ്കിലും വെള്ളമുണ്ടോ എന്നന്വേഷിക്കുവാനായി കുഞ്ഞിനെ കഅബ സ്ഥിതിചെയ്യുന്നതിനടുത്തായി കിടത്തിയിട്ട്‌ തൊട്ടടുത്തുള്ള സഫ കുന്നിലേക്ക്‌ അവർ പുറപ്പെട്ടു. മലഞ്ചെരുവിൽ ആരെങ്കിലുമുണ്ടോ എന്ന്‌ നോക്കി. നിരാശയായിരുന്നു ഫലം. ഉടൻ തന്നെ സഫ കുന്നിൽ നിന്നും നിന്ന്‌ താഴ്‌വരയിലേക്കിറങ്ങി മർവാ കുന്നിലേക്ക്‌ നടന്നു. മർവയിലെത്തി നാലുപാടും നോക്കിയിട്ടും ആരെയും കണ്ടില്ല. നിരാശയായ ഹാജറ ദാഹജലത്തിന് വേണ്ടി വീണ്ടും സഫ-മർവ കുന്നുകളിലേക്ക്‌ അങ്ങോട്ടുമിങ്ങോട്ടും ഏഴുതവണ ഓടി. നിരാശയായി തിരിച്ചെത്തിയ ഹാജറ ബീവി കണ്ടത് മകൻ കാലിട്ടടിച്ച് കരയുന്ന സ്ഥലത്ത് വലിയൊരു ശുദ്ധ ജല ഉറവ നിറഞ്ഞ് കവിഞ്ഞ് ഒഴുകുന്നതാണ്. [അവലംബം ആവശ്യമാണ്] നീരുറവയുടെ ശക്തി നിലക്കാതെ വന്നപ്പോൾ ഹാജറ സംസം (അടങ്ങുക) എന്ന് അട്ടഹസിച്ചു. അതോടെ വെള്ളത്തിന്റെ ശക്തി നിയന്ത്രണത്തിലായി. [അവലംബം ആവശ്യമാണ്] ഈ നീരുറവയാണു സംസം കിണറായി മാറിയത് എന്ന് മുസ്ലിങ്ങൾ വിശ്വസിക്കുന്നു.
തൃശ്ശൂരിലെ പ്രധാന സംഭവങ്ങൾ
തൃശ്ശൂരിൽ നടന്ന ചരിത്രപ്രധാന്യമുള്ള സംഭവങ്ങൾ ഉൾക്കൊള്ളിക്കുന്ന സമയരേഖയാണ് ചുവടെ കൊടുത്തിരിക്കുന്നത്.
വർഗ്ഗം:തൃശ്ശൂർ വർഗ്ഗം:തൃശ്ശൂരിന്റെ ചരിത്രം
വള്ളിച്ചമത
ചമതയുടെ ജനുസിൽപ്പെട്ട തായ്‌ലാന്റ് സ്വദേശിയായ ഒരു വള്ളിച്ചെടിയാണ് വള്ളിപ്ലാശ് അഥവാ വള്ളിച്ചമത.. തായ്‌ലാന്റിലെ ഇലപൊഴിയും വനങ്ങളിൽ ഇതു ധാരാളമായി വളരുന്നുണ്ട്. അവിടെയുള്ളവർ ഇതിന് ലൈംഗികശേഷി വർദ്ധിപ്പിക്കനുള്ള കഴിവുണ്ടെന്ന് വിശ്വസിക്കുന്നു. പരീക്ഷണങ്ങൾ ഒന്നും ഇതിന് അനുകൂലമായ ഒരു ഫലം നൽകിയിട്ടില്ല. ആയുർവേദത്തിലും ഈ ചെടി ഔഷധമായി ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ
1888
ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എൻപത്തി എട്ടാം വർഷമായിരുന്നു 1888.
ജനനങ്ങൾ
വർഗ്ഗം:1888 വർഗ്ഗം:വർഷങ്ങൾ
വിരുന്നുകാരി
ശാന്തശ്രീ പിക്ചേഴ്സിന്റെ ബാനറിൽ വേണു നിർമിച്ച മലയാളചലച്ചിത്രമാണ് വിരുന്നുകാരി (English: Virunnukari). തിരുമേനി പിക്ചേഴ്സ് വിതരണം ചെയ്ത ഈ ചിത്രം 1969 ഡിസംബർ 10-ന് കേരളമൊട്ടാകെ പ്രദർശനം തുടങ്ങി.
അഭിനേതാക്കൾ
thumb|വിരുന്നുകാരിയിലെ ഒരു രംഗം
ചലച്ചിത്രംകാണാൻ
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
ബങ്കർ റോയി
ബെയർഫുട്ട് കോളേജ് സ്ഥാപിച്ച ഒരു ഇന്ത്യൻ സാമൂഹ്യ പ്രവർത്തകനും വിദ്യാഭ്യാസ വിചക്ഷണനുമാണ് സഞ്ജീത് ബങ്കർ റോയി (ജനനം: 2 ഓഗസ്റ്റ് 1945). 2010ൽ ലോകത്തിലെ ഏറ്റവും സ്വാധീനം ചെലുത്തുന്ന നൂറ് വ്യക്തികളിൽ ഒരാളായി ടൈം മാസിക റോയിയെ തെരഞ്ഞെടുത്തിരുന്നു. 1986 ൽ റോയിക്ക് ഗ്യാനി സെയിൽ സിംഗ്‌ പത്മശ്രീ നൽകി.
ബെയർഫുട്ട് കോളേജ്
ഇപ്പോൾ ബെയർഫൂട്ട് കോളേജ് എന്നു വിളിക്കപ്പെടുന്നതിന്റെ സ്ഥാപകനാണ് ബങ്കർ. 100 ൽ പരം വരൾച്ച ബാധിത പ്രദേശങ്ങളിൽ ജലവിതരണ സർവേ നടത്തിയ ശേഷം 1972 ൽ റോയി സോഷ്യൽ വർക്ക് ആൻഡ് റിസർച്ച് സെന്റർ (എസ്.ഡബ്യൂ.ആർ.സി) സ്ഥാപിച്ചു. വെള്ളം, ജലസേചനംത്തിനുവേണ്ടിയുള്ള ഊന്നൽ എന്നിവയിൽ നിന്നും ഇതിന്റെ ദൗത്യം പിന്നീട് ശാക്തീകരണം, സുസ്ഥിരത എന്നതിലേക്കി മാറി. പിന്നീട് എസ്.ഡബ്യൂ.ആർ.സി ബെയർഫൂട്ട് കോളേജുമായി സംയോജിപ്പിച്ചായിരുന്നു പ്രവർത്തനങ്ങൾ.
അവലംബം
വർഗ്ഗം:1945-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഡൂൺ സ്കൂൾ പൂർവ്വ വിദ്യാർത്ഥികൾ
പരസ്‌പരം (പരമ്പര)
പരസ്പരം ഒരു ഇന്ത്യൻ മലയാള ഭാഷാ ടെലിവിഷൻ പരമ്പരയാണ്.22 ജൂലൈ 2013 ന് പ്രാദേശിക വിനോദ ചാനലായ ഏഷ്യാനെറ്റിൽ സംപ്രേഷണം ആരംഭിക്കുകയും ഡിജിറ്റൽ പ്ലാറ്റ്ഫോം ഡിസ്നി + ഹോട്ട്സ്റ്റാറിൽ സ്ട്രീമിംഗ് ചെയ്യുന്നു. 2018 ഓഗസ്റ്റ് 31 ന് ഈ പരമ്പരയുടെ അവസാന എപ്പിസോഡ് സംപ്രേഷണം ചെയ്തു.ഹിന്ദി പരമ്പര ദിയ ഔർ ബാതി ഹമ്മിന്റെ ഔദ്യോഗിക റീമേക്കാണിത്. 1524 എപ്പിസോഡുകൾ പൂർത്തിയാക്കി മലയാളത്തിൽ ഏറ്റവും കൂടുതൽ എപ്പിസോഡുകൾ പൂർത്തീകരിച്ച ആദ്യ ടെലിവിഷൻ പരമ്പരയായി ഈ പരമ്പര മാറി.
കഥാസാരം
പോലീസ് ഓഫീസറായ ദീപ്തിയുടെയും ബേക്കറി ഉടമസ്ഥൻ സൂരജിൻ്റെയും കഥയാണ് ഈ പരമ്പര ആവിഷ്കരിക്കുന്നു.
അവലംബം
വർഗ്ഗം:മലയാള ടെലിവിഷൻ പരിപാടികൾ വർഗ്ഗം:ടെലിവിഷൻ പരിപാടികൾ വർഗ്ഗം:ടെലിവിഷൻ പരമ്പരകൾ വർഗ്ഗം:മലയാളം ടെലിവിഷൻ പരമ്പരകൾ
മിഷേൽ ബാഷെൽ
സോഷ്യലിസ്റ്റ് പാർട്ടി ഓഫ് ചിലിയുടെ നേതാവും 2014 മാർച്ച് 11 മുതൽ ചിലിയുടെ പ്രസിഡന്റുമായിരുന്നു മിഷേൽ ബാഷെൽ (Michelle Bachelet). നേരത്തെ 2006-2010 കാലഘട്ടത്തിൽ ചിലിയുടെ പ്രസിഡന്റായിരുന്നു അവർ. ചിലിയുടെ പ്രസിഡന്റാകുന്ന ആദ്യവനിതയാണ് മിഷേൽ ബാഷെൽ.
അവലംബം
വർഗ്ഗം:ചിലിയുടെ പ്രസിഡന്റുമാർ വർഗ്ഗം:വനിതാ പ്രതിരോധമന്ത്രിമാർ വർഗ്ഗം:1951-ൽ ജനിച്ചവർ
പണ്ഡാനേസീ
സപുഷ്പികളുൾപ്പെടുന്ന ഒരു സസ്യകുടുംബമാണ് പൻഡാനേസീ (Pandanaceae). പടിഞ്ഞാറേ ആഫ്രിക്ക മുതൽ പസഫിക് സമുദ്രം വരെയുള്ള ഉഷ്ണമേഖല, മിതോഷ്ണമേഖലാപ്രദേങ്ങളിൽ ഈ കുടുംബത്തിലെ സസ്യങ്ങൾ കാണപ്പെടുന്നു. ഈ സസ്യകുടുംബത്തിൽ 5 ജീനസ്സുകളിലായി 982 സ്പീഷിസുകളാണുള്ളത്
സവിശേഷതകൾ
വൃക്ഷം, കുറ്റിച്ചെടി, ദാരുലതകൾ, ആരോഹി, അധിസസ്യം, ചിരസ്ഥായിസസ്യങ്ങൾ എന്നിവ ഉൾപ്പെടുന്ന സസ്യകുടുംബമാണിത്.
ജീനസ്സുകൾ
Benstonea, Freycinetia, Martellidendron, Pandanus, Sararanga എന്നീ അഞ്ചു ജീനസ്സുകളാണുള്ളത്.
വെരിറ്റാസ് (ബഹിരാകാശപേടകം)
വെരിറ്റാസ് (Venus Emissivity, Radio Science, InSAR, Topography, and Spectroscopy) ശുക്രന്റെ ഉപരിതലത്തിന്റെ ഉയർന്ന റസലൂഷനിലുള്ള മാപ്പ് തയ്യാറാക്കുന്നതിനു വേണ്ടി നിർദ്ദേശിക്കപ്പെട്ടിട്ടുള്ള ദൗത്യമാണ്. നാസയുടെ ജെറ്റ് പ്രൊപൽഷൻ ലബോറട്ടറിയാണ് ഇത് തയ്യാറാക്കിയിട്ടുള്ളത്. ടോപ്പോഗ്രാഫി, ഇൻഫ്രാറെഡ് സ്‌പെക്ട്രോസ്‌കോപ്പി, റഡാർ ഇമേജ് ഡാറ്റ എന്നിവയുടെ സംയോജനത്തിലൂടെ ശുക്രന്റെ ഫലകചലനങ്ങളുടെയും ആഘാതങ്ങളുടെ ചരിത്രം, ഗുരുത്വാകർഷണം, ഭൗമരസതന്ത്രം, വൊൾക്കാനിക് റീസർഫെയ്സിങ്, മുതലായവയെയും കുറിച്ചുള്ള വിവരങ്ങൾ ശേഖരിക്കുക എന്നതാണ് ലക്ഷ്യം.
വെരിറ്റാസ് ലക്ഷ്യങ്ങൾ
വെരിറ്റാസ് ശുക്രന്റെ ഉപരിതലത്തിന്റെ ഉയർന്ന റെസല്യൂഷൻ ടോപ്പോഗ്രാഫിയും ഇമേജുകളുകളും ഉപരിതല ഘടനയുടെയും താപ വികിരണം, ഗുരുത്വാകർഷണ മണ്ഡലം എന്നിവയുടെയും ആദ്യ ഭൂപടങ്ങളും നിർമ്മിക്കും. മുൻകാലങ്ങളിലെന്നെങ്കിലും ജലസാന്നിദ്ധ്യമുള്ള അന്തരീക്ഷം ശുക്രനിലുണ്ടായിരുന്നോ എന്നും പരിശോധിക്കും. ഇപ്പോൾ ലഭ്യമായ വിവരങ്ങളനുസരിച്ച് സമീപകാലങ്ങളിലും സജീവമായ അഗ്നിപർവ്വതങ്ങളുണ്ട് എന്ന് സൂചിപ്പിക്കുന്നുണ്ട്. ഇവയുടെ വിശദാംശങ്ങളെ കുറിച്ചും പഠിക്കും.
ഹൈ റെസല്യൂഷൻ ഇമേജുകൾ ലഭ്യമാക്കുന്നതിന് ഇന്റർഫെറോമെട്രിക് സിന്തറ്റിക് അപ്പെർച്വർ റഡാർ (InSAR) എന്ന ഒരു എക്സ് ബാന്റ് റഡാർ ഉണ്ട്. താപവികിരണങ്ങളെ കണ്ടെത്തുന്നതിനു വേണ്ടി മൾട്ടിസ്പെക്ട്രൽ നിയർ-ഇൻഫ്രാറെഡ് എന്ന ഒരു ഉപകരണം കൂടിയുണ്ട്. 250 മീറ്റർ, 5 മീറ്റർ ലംബകൃത്യതയുള്ള ഉപരിതല ടോപ്പോഗ്രാഫി വെരിറ്റാസ് മാപ്പ് ചെയ്യുന്നതു കൂടാതെ 30 മീറ്റർ സ്പേഷ്യൽ റെസല്യൂഷനുള്ള റഡാർ ഇമേജറിയും സൃഷ്ടിക്കും
അവലംബം
വർഗ്ഗം:സൗരയൂഥം വർഗ്ഗം:സൗരയൂഥത്തിലെ ഗ്രഹങ്ങൾ
സുൽത്താൻ സലാഹുദ്ദിൻ ഒവൈസി
ഹൈദരാബാദിൽ നിന്നുള്ള ഒരു രാഷ്ട്രീയ നേതാവാണ് സുൽത്താൻ സലാഹുദ്ദിൻ ഒവൈസി.ഓൾ ഇൻഡ്യ മജിലിസെ ഇത്തിഹാദുൽ മുസ്‌ലിമീന്റെ അദ്ധ്യക്ഷനായിരുന്നു.1984-മുതൽ 1999-വരെ തുടർച്ചയായി ആറുപ്രാവശ്യം ഹൈദരാബാദിൽ നിന്നും ലോകസഭയിലെത്തി.2004മുതൽ അദ്ദേഹത്തിന്റെ പുത്രൻ അസദുദ്ദിൻ ഓവൈസിയാണ് ഈ മണ്ഡലത്തെ പ്രതിനിധീകരിക്കുന്നത്.
അവലംബം
വർഗ്ഗം:1936-ൽ ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
മഞ്ചേരി ആകാശവാണി
കേരളത്തിലെ മലപ്പുറം ജില്ലയിലെ മഞ്ചേരി ആസ്ഥാനമായി പ്രവർത്തിക്കുന്ന റേഡിയോ പ്ര‌ക്ഷേപണ കേന്ദ്രമാണ് മഞ്ചേരി ആകാശവാണി എഫ്എം നിലയം (102.7). മഞ്ചേരി എൻ.എസ്.എസ്. കോളേജ് കുന്നിലാണു ഇത് സ്ഥിതി ചെയ്യുന്നത്. 2006 ജനുവരി 28നാണ് ഈ നിലയം കമ്മീഷൻ ചെയ്തത്. ഇത് ഒരു പ്രാദേശിക നിലയമാണ്. ആകാശവാണിയുടെ കേരളത്തിലെ രണ്ടാമത്തെ പ്രാദേശിക നിലയമാണിത്. മലപ്പുറം, പാലക്കാട് ജില്ലകളിലെയും സമീപപ്രദേശങ്ങളിലേയും ഉദ്ദേശം 85 ലക്ഷം ജനങ്ങളിലേക്കാണ് ഈ നിലയത്തിന്റെ പരിപാടികൾ പ്രക്ഷേപണം ചെയ്യപ്പെടുന്നത്. മൂന്നു കിലോവാട്ടാണു ഇതിന്റെ പ്രസരണശേഷി.
പ്രക്ഷേപണ സമയം
രാവിലെ 05.53 മുതൽ രാത്രി 11:06 വരെ ഇടവേളകളില്ലാത, തുടർച്ചയായാണ് പ്രക്ഷേപണം. 2017 ജനുവരി 26നാണു പ്രഭാതപ്രക്ഷേപണം ആരംഭിച്ചത്. 2019 ജൂൺ 2 നാണ് തുടർച്ചയായുള്ള പ്രക്ഷേപണം (seamless transmission) ആരംഭിച്ചത്. കേരളത്തിൽ ആകാശവാണിയുടെ വിനോദ ചാനലുകളൊഴികെയുള്ള നിലയങ്ങളിൽ തുടർച്ചയായി പ്രക്ഷേപണമുള്ള ഏക നിലയമാണിത്.
പ്രക്ഷേപണ പരിപാടികൾ
ഓരോമണിക്കൂറിലും എഫ്.എം. വാർത്താബുള്ളറ്റിനുകൾ, സേവനവാർത്തകൾ, തീവണ്ടിസമയം, ചലച്ചിത്രഗാനങ്ങൾ ലളിതഗാനങ്ങൾ, ഗസലുകൾ, നാടകഗാനങ്ങൾ, നാടൻപാട്ടുകൾ, മാപ്പിളപ്പാട്ടുകൾ, കാവ്യാലാപനങ്ങൾ, നോവൽ പാരായണം, സൈബർ ജാലകം, കരിയർ ഗൈഡൻസ് പരിപാടികൾ. കുട്ടികൾക്കും യുവാക്കൾക്കുമുൾപ്പെടെ എല്ലാ ആഴ്ചയിലും 6 ലൈവ് ഫോൺ - ഇൻ പരിപാടികൾ. കൂടാതെ കോവിഡ് സാഹചര്യത്തിൽ ലോക്ഡൗൺ തുടങ്ങിയപ്പോൾ  'ഹലോ ആകാശവാണി വീട്ടുവിശേഷം', 'ഒരു കഥ പറയാം', 'ഒരു പാട്ടു പാടാം', 'വാചകമേള' എന്നീ തത്സമയ ഫോൺ-ഇൻ പരിപാടികളും  ആരംഭിച്ചു
അവലംബം
3.http://airddfamily.blogspot.in/2017/01/morning-transmission-commenced-from.html വർഗ്ഗം:കേരളത്തിലെ ആകാശവാണി നിലയങ്ങൾ
സിഞ്ചിബർ
സിഞ്ചിബറേസീ സസ്യകുടുംബത്തിലെ, തെക്കുകിഴക്കനേഷ്യ, ചൈന, ഇന്ത്യൻ ഉപഭൂഖണ്ഡം, ന്യൂ ഗിനിയ   എന്നിവിടങ്ങളിൽ കാണപ്പെടുന്ന ഒരു ജനുസ് ആണ് സിഞ്ചിബർ (Zingiber). ഈ ജനുസിലെ ഏറ്റവും പ്രസിദ്ധമായ അംഗം ഇഞ്ചിയാണ്.
സ്പീഷിസുകൾ
പ്ലാന്റ് ലിസ്റ്റ് പ്രകാരമുള്ള സ്പീഷിസുകൾ
വലത്ത്‌|ലഘുചിത്രം|[[Zingiber cernuum|ചെമ്പൂവൻ മലയിഞ്ചി കേരളത്തിൽ]] വലത്ത്‌|ലഘുചിത്രം|[[ഇഞ്ചി ഫിലിപ്പീൻസിൽ]]
പുറത്തേക്കുള്ള കണ്ണികൾ
വർഗ്ഗം:ഭക്ഷ്യയോഗ്യമായ സസ്യങ്ങൾ വർഗ്ഗം:ഔഷധസസ്യങ്ങൾ വർഗ്ഗം:സുഗന്ധവ്യഞ്ജനങ്ങൾ
ഗ്രന്ഥശാല ദിനം
സെപ്റ്റംബർ 14 ഗ്രന്ഥശാലാദിനമായി ആചരിക്കുന്നു. തിരുവനന്തപുരത്ത് 1829-ൽ സ്ഥാപിക്കപ്പെട്ട പബ്ലിക്ക് ലൈബ്രറിയാണ് കേരളത്തിൽ ഗ്രന്ഥശാലാ പ്രസ്ഥാനത്തിന് തുടക്കമിട്ടത്. തിരുവിതാംകൂർ ഭരണാധികാരിയായിരുന്ന സ്വാതിതിരുനാളിന്റെ ഭരണകാലത്ത് രാജകുടുബാംഗങ്ങൾക്ക് വേണ്ടി സ്ഥാപിക്കപ്പെട്ട ഈ ഗ്രന്ഥശാല, പിന്നീട് ഒരു പബ്ലിക്ക് ലൈബ്രറിയായി രൂപാന്തരപ്പെട്ടുകയായിരുന്നു. പിന്നീട് കേരളത്തിൽ അങ്ങോളമിങ്ങോളം നിരവധി ഗ്രന്ഥശാലകൾ സ്ഥാപിക്കപ്പെട്ടു.
കെ. കേളപ്പന്റെ അദ്ധ്യക്ഷതയിൽ 1937 ജൂൺ 14-ന് കോഴിക്കോട്ട് ഒന്നാം മലബാർ വായനശാലാ സമ്മേളനം നടന്നു. ആ സമ്മേളനത്തിൽ ‘മലബാർ വായനശാല സംഘം’ രൂപീകരിക്കപ്പെട്ടു. ഇതേ കാലത്തു തന്നെ കൊച്ചിയിൽ ‘സമസ്ത കേരള പുസ്തകാലയ സമിതി’ എന്ന പേരിൽ ഗ്രന്ഥശാലകളുടെ ഒരു സംഘടന രൂപീകരിച്ചു. തിരുവിതാംകൂറിൽ 1945 സപ്തംബർ 14-ന് അമ്പലപ്പുഴ പി.കെ മെമ്മോറിയൽ ഗ്രന്ഥശാലയിൽ കൂടിയ പുസ്തക പ്രേമികൾ ഗ്രന്ഥശാലകളെ ഏകോപിപ്പിച്ചു കൊണ്ടു അഖില തിരുവിതാംകൂർ ഗ്രന്ഥശാല  സമ്മേളനം വിളിച്ചു കൂട്ടി. അന്ന് രൂപീകരിക്കപ്പെട്ട ‘അഖില തിരുവിതംകൂർ ഗ്രന്ഥശാലാ സംഘം’ ആണ് കേരളത്തിലെ ഗ്രന്ഥശാലകളെ ഏകോപിപ്പിച്ചു കൊണ്ട് ഇന്നത്തെ കേരള സ്റ്റേറ്റ് ലൈബ്രറി കൗൺസി‍‍ലായി മാറിയത്. കേരളത്തിൽ സംഘടിത ഗ്രന്ഥശാല പ്രസ്ഥാനത്തിന് തുടക്കം കുറിച്ച സെപ്റ്റംബർ 14 ഗ്രന്ഥശാലാ ദിനമായും ആചരിക്കുന്നു.
അവലംബം
വർഗ്ഗം:ഗ്രന്ഥാലയങ്ങൾ
ഏർക്കര രാമൻ നമ്പൂതിരി
കേരളത്തിൻ്റെ വൈദിക-യജ്ഞ പാരമ്പര്യത്തെ പുനരുദ്ധരിക്കാൻ ചുക്കാൻ പിടിച്ച ശ്രൗതനും പണ്ഡിതനുമായിരുന്നു എർക്കര രാമൻ നമ്പൂതിരി (1898-1983).
ബാല്യം
കൊല്ലവർഷം 1073ൽ മിഥുനം 2ന് കാർത്തികനാളിലാണ് (1898 ജൂൺ മാസത്തിൽ) ഏർക്കരയുടെ ജനനം. അദ്ദേഹത്തിൻ്റെ മാതാപിതക്കളുടെ പേരുകൾ വാസുദേവൻ സോമയാജിപ്പാടെന്നും ചേന്നാത്ത് ശ്രീദേവിയെന്നുമായിരുന്നു. പൂണൂൽ കല്യാണവും മുറിയത്ത് അച്യുതവാര്യരുടെ കീഴിൽ അടിസ്ഥാന വിദ്യാഭ്യാസവും കഴിഞ്ഞദ്ദേഹം പിതാവിൻ്റെ കീഴിൽ സമ്പൂർണ ഋഗ്വേദം ഉപാസിച്ചു. 12 എന്ന ചെറുപ്രായത്തിൽ എർക്കര സമാവർത്തനം (വിദ്യാഭ്യാസം കഴിഞ്ഞത് സൂചിപ്പിക്കുന്ന സംസ്കാരം) കഴിച്ചു.
തുടർന്നദ്ദേഹം സംസ്കൃതവും കാവ്യങ്ങളും തൈത്തിരീയഭാഷ്യവും ബ്രാഹ്മണങ്ങളും ഉപനിഷത്തുകളും ആരണ്യകങ്ങളും അഭ്യസിച്ചു. പകരാവൂർ ഗുരുകുലത്തിൽ നീലകണ്ഠൻ നംബൂതിരിയുടെ കീഴിൽ ശാസ്ത്രങ്ങൾ പഠിച്ചു. 13-ആം വയസ്സ് മുതലദ്ദേഹം കേരളത്തിൽ നടത്തിയിരുന്ന ഒട്ടുമിക്യ യാഗങ്ങളിലും യജമാനനായിയുണ്ടായി—പരിക്രമി, ഋത്വിക്ക്, ആദിയായ പദവികളിൽ. വർഗ്ഗം:1898-ൽ ജനിച്ചവർ വർഗ്ഗം:1983-ൽ മരിച്ചവർ
ചന്ദ്രശേഖര റെഡ്‌ഡി
തെലുഗു സാഹിത്യകാരനും അദ്ധ്യാപകനുമാണ് രാച്ചപലം ചന്ദ്രശേഖര റെഡ്‌ഡി(16 ഒക്ടോബർ 1948). മന നവലലു- മന കതനികലു എന്ന സാഹിത്യ നിരൂപണ ഗ്രന്ഥത്തിന്റെ രചനയ്ക്ക്  2014 ൽ നിരൂപണത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചു. പതിമൂന്നോളം നോവലുകളും പതിനൊന്ന് ചെറുകഥൈ സമാഹാരങ്ങളും പ്രസിദ്ധപ്പെടുത്തിയിട്ടുണ്ട്.
ജീവിതരേഖ
ആന്ധ്രാ പ്രദേശിലെ ചിറ്റൂരിനടുത്ത് ജനിച്ചു. തെലുഗുവിൽഡോക്ടറേറ്റ് നേടിയിട്ടുണ്ട്. കടപ്പായിലെ സി.പി.ബ്രൗൺ ലാങ്വേജ് റിസർച്ച് സെന്ററിന്റെ ചുമതല വഹിക്കുന്ന അദ്ധ്യാപകനാണ്. ജന വിജ്ഞാന വേദിക എന്ന സംഘടനയുടെ പ്രസിഡന്റാണ്.
അവലംബം
വർഗ്ഗം:1948-ൽ ജനിച്ചവർ വർഗ്ഗം:ഒക്ടോബർ 16-ന് ജനിച്ചവർ വർഗ്ഗം:തെലുഗു സാഹിത്യകാരന്മാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ജ്ഞാനമൊസഗ രാദാ
ത്യാഗരാജസ്വാമികൾ പൂർവികല്യാണിരാഗത്തിൽ ചിട്ടപ്പെടുത്തിയ ഒരു കൃതിയാണ് ജ്ഞാനമൊസഗ രാദാ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:പൂർവികല്യാണി രാഗത്തിൽ ചിട്ടപ്പെടുത്തിയ കൃതികൾ
ബാലാജി മോഹൻ
ഒരു ഇന്ത്യൻ ചലച്ചിത്രസംവിധായകനാണ് ബാലാജി മോഹൻ. പഠനകാലഘട്ടത്തിൽ ഹ്രസ്വചിത്രങ്ങൾ ചെയ്താണ് ബാലാജി സിനിമയിലേക്ക് വരുന്നത്. ആദ്യ സിനിമ 2012ൽ പുറത്തിറങ്ങിയ കാതലിൽ സുതപ്പുവത് എപ്പടി ആണ്. പിന്നീട് 2015ൽ ധനുഷിനെ നായകനാക്കി 'മാരി സംവിധാനം ചെയ്തു. മാരി ഒരു വലിയ സാമ്പത്തിക വിജയം നേടിയ സിനിമയായിരുന്നു.
പുറത്തേക്കുള്ള കണ്ണികൾ
വർഗ്ഗം:തമിഴ്‌ ചലച്ചിത്രസം‌വിധായകർ വർഗ്ഗം:തെലുഗു ചലച്ചിത്രസം‌വിധായകർ വർഗ്ഗം:മലയാളചലച്ചിത്രസംവിധായകർ വർഗ്ഗം:തമിഴ്‌ചലച്ചിത്രനടന്മാർ
ടാഗ കാസിൽ
ജപ്പാനിലെ വിദൂര വടക്കൻ ഹോൺഷുവിലെ ടോഹോകു മേഖലയിലെ മിയാഗി പ്രിഫെക്ചറിലെ ടാഗാജോ നഗരത്തിന്റെ ഭാഗമായ നാറ കാലഘട്ടത്തിന്റെ അവസാനത്തിൽ നിർമ്മിച്ച ജസാകു ശൈലിയിലുള്ള ഒരു ജാപ്പനീസ് കോട്ടയാണ് ടാഗ കാസിൽ (多賀城, Taga-jō). ഒകു നോ ഹോസോമിച്ചിയിൽ നിർദിഷ്‌ടസ്ഥലത്തിലേക്കുള്ള തന്റെ സന്ദർശനത്തെക്കുറിച്ച് മത്സുവോ ബാഷോ പറയുന്നു. ടാഗ-ജോയുടെയും അതിന്റെ മുൻ ക്ഷേത്രത്തിന്റെയും അവശിഷ്ടങ്ങൾ 1922 മുതൽ ഒരു പ്രത്യേക ചരിത്ര സ്ഥലമായി (特別史跡) നിയുക്തമാക്കിയിട്ടുണ്ട്.
ചരിത്രം
നാറ കാലഘട്ടത്തിൽ, റിത്‌സ്യൂരിയോ സമ്പ്രദായത്തിന് കീഴിൽ ഒരു കേന്ദ്രീകൃത സർക്കാർ സ്ഥാപിതമായതിനുശേഷം, പ്രാദേശിക എമിഷി ഗോത്രങ്ങളെ അതിന്റെ നിയന്ത്രണത്തിലാക്കാൻ യമറ്റോ രാജവംശം നിരവധി സൈനിക പര്യവേഷണങ്ങൾ വടക്കൻ ജപ്പാനിലെ ടോഹോകു മേഖലയിലേക്ക് അയച്ചു. ഇന്നത്തെ മിയാഗി പ്രിഫെക്ചറിൽ, ആറാം നൂറ്റാണ്ടിന്റെ അവസാനത്തിൽ ഒരു പ്രവിശ്യാ തലസ്ഥാനത്തിന്റെയും പ്രാദേശിക ഭരണ കേന്ദ്രങ്ങളുടെയും രൂപത്തിൽ ഒരു സിവിൽ ഭരണകൂടം സ്ഥാപിക്കപ്പെട്ടു. എന്നിരുന്നാലും, എ.ഡി. 709-ൽ ഒരു വലിയ എമിഷി കലാപം ഉണ്ടായി, ആ സമയത്ത് ഈ ഘടനകളിൽ പലതും നശിപ്പിക്കപ്പെട്ടു. ഷോകു നിഹോംഗി പറയുന്നത് അനുസരിച്ച് AD 715-ൽ ഉണ്ടായ ഒരു വലിയ ഭൂകമ്പത്തെത്തുടർന്ന് തെക്കൻ കാന്റോ മേഖലയിൽ നിന്ന് ധാരാളം ആളുകൾ ഈ പ്രദേശത്തേക്ക് കുടിയേറി. ഉൾപ്രദേശങ്ങളിൽ നിരവധി ഉറപ്പുള്ള വാസസ്ഥലങ്ങൾ രൂപീകരിച്ചു.
ടാഗ കാസ്റ്റിലിന്റെ സ്ഥലത്ത് നിന്ന് കണ്ടെത്തിയ ഒരു സ്മാരകത്തിലെ ഒരു ലിഖിതത്തിൽ 724 എഡിയുടെ അടിസ്ഥാന തീയതി നൽകുകയും മുത്സു പ്രവിശ്യയുടെ താൽക്കാലിക പ്രവിശ്യാ തലസ്ഥാനമായി അസുമാബിറ്റോ ഒനോയാണ് ഇത് നിർമ്മിച്ചതെന്ന് പ്രസ്താവിക്കുകയും ചെയ്യുന്നു. ദേവാ പ്രവിശ്യയിലെ അകിത കാസ്റ്റിൽ, ഒകാച്ചി കോട്ട എന്നിവയ്‌ക്കൊപ്പം, വടക്കൻ ഹോൺഷുവിലേക്കുള്ള യമറ്റോ പുനർ-വിപുലീകരണത്തിന്റെ പ്രധാന താവളങ്ങളിലൊന്നായിരുന്നു ഇത്. അതിന്റെ കമാൻഡർ സ്ഥാനനാമം ചിൻജുഫു-ഷോഗുൻ (鎮守府) എന്നായിരുന്നു. കൂടാതെ ക്യുഷുവിലെ വടക്കുദിക്കിലുള്ള ദസൈഫു (太宰府) എന്ന കമാൻഡറിന് തുല്യനായിരുന്നു. എഡി 762-ൽ ഫുജിവാര അസാകാരി ഈ കോട്ട ഗണ്യമായി നവീകരിച്ചു.
എഡി 780-ൽ എമിഷി കൊള്ളയടിച്ച് കത്തിച്ച ശേഷം ടാഗ കാസ്റ്റിൽ പുനർനിർമിച്ചു. എഡി 802 മുതൽ, യമാറ്റോ, എമിഷി പ്രദേശങ്ങൾക്കിടയിലുള്ള അതിർത്തി സകനൂ നോ തമുറമാരോയുടെ വിജയകരമായ പ്രചാരണങ്ങൾ കാരണം കൂടുതൽ വടക്കോട്ട് മാറി. ഇസാവ കോട്ടയുടെ നിർമ്മാണത്തോടെ ടാഗ കാസ്റ്റിലിന് ക്രമേണ പ്രാധാന്യം നഷ്ടപ്പെട്ടു. ഭരണപരമായ പ്രവർത്തനങ്ങളുടെ കേന്ദ്രമായി ഇത് നിലനിർത്തി. എന്നാൽ മിക്ക സൈനിക പ്രവർത്തനങ്ങളും വിവിധ വടക്കൻ ശക്തികേന്ദ്രങ്ങളിലേക്ക് മാറ്റപ്പെട്ടു. 869-ലെ ജോഗൻ സുനാമിയിൽ ഇതിന് സാരമായ കേടുപാടുകൾ സംഭവിച്ചു.
പത്താം നൂറ്റാണ്ടിൽ, പുരാതന ഭരണസംവിധാനത്തിന്റെ തകർച്ചയും പ്രാദേശിക സമുറായി ബാൻഡുകളുടെ ഉയർച്ചയും കാരണം ക്യോട്ടോയിലെ വിവിധ പ്രഭുക്കന്മാരുടെ നിയന്ത്രണത്തിൽ നാമമാത്രമായ പ്രാദേശിക യുദ്ധപ്രഭുക്കളുടെ ഒരു ഫ്യൂഡൽ സമ്പ്രദായത്തിന് അനുകൂലമായി കേന്ദ്ര സർക്കാർ നേരിട്ടുള്ള ഭരണം ഉപേക്ഷിച്ചു. ടാഗ കാസ്റ്റിൽ ക്രമേണ നശിച്ചു. പന്ത്രണ്ടാം നൂറ്റാണ്ടിൽ വടക്കൻ ഫുജിവാരയ്ക്ക് കീഴിലുള്ള ഹിറൈസുമിയുടെ ഉയർച്ച അതിന്റെ അന്തിമ വിയോഗം കണ്ടു. നാൻബോകു-ചോ കാലഘട്ടത്തിൽ കിതാബതകെ ചികഫുസയും അദ്ദേഹത്തിന്റെ മകൻ കിതാബതകെ അക്കിയും സതേൺ കോർട്ടിനായി സ്ഥലം ഹ്രസ്വമായി കൈവശപ്പെടുത്തി. എന്നാൽ പിന്നീട് വടക്കുള്ള കൂടുതൽ സുരക്ഷിതമായ റൈസെൻ പർവതത്തിന്റെ പർവത കോട്ടയിലേക്ക് മാറി. 1976-ൽ കൂടുതൽ വിപുലമായ അന്വേഷണങ്ങളിൽ ഈ സ്ഥലം ശൂന്യമായ വയലുകളിലേക്ക് പുനഃസ്ഥാപിക്കപ്പെട്ടതായും 1955 വരെ ഇവിടം ഖനനം ചെയ്തിട്ടില്ലെന്നും കണ്ടെത്തി.
ഷേർലി ആൻ ജാക്സൺ
അമേരിക്കൻ ഭൗതികശാസ്ത്രജ്ഞയും, റെൻസ്സെലീർ പോളിടെക്നിക് ഇൻസ്റ്റിറ്റ്യൂട്ടിലെ 18 -ാമത്തെ പ്രസിഡന്റുമാണ് ഷേർലി ആൻ ജാക്സൺ. മസാച്യൂസെറ്റ്സ് ഇൻസ്റ്റ്യൂട്ട് ഓഫ് ടെക്നോളജിയിൽ (MIT) നിന്നും ഡോക്ടറേറ്റ് ബിരുദം നേടുന്ന ആദ്യത്തെ ആഫ്രിക്കൻ-അമേരിക്കൻ വനിതയായ അവർ യുണൈറ്റഡ് സ്റ്റേറ്റ്സിൽ നിന്നും ഭൗതികശാസ്ത്രത്തിൽ ആദ്യമായി ബിരുദം നേടി നാഷണൽ മെഡൽ ഓഫ് സയൻസിൽ നിന്ന് അവാർഡ് ലഭിക്കുന്ന ആദ്യത്തെ ആഫ്രിക്കൻ-അമേരിക്കൻ വനിത കൂടിയാണിവർ.
മുൻകാല ജീവിതം
യുണൈറ്റഡ് സ്റ്റേറ്റ്സിന്റെ തലസ്ഥാനമായ വാഷിങ്ടൺ ഡി.സി.യിലാണ് ജാക്സൺ ജനിച്ചത്. അവരുടെ മാതാപിതാക്കളായ ബിയാട്രിസും ജോർജ്ജ് ജാക്സണും അവർക്ക് മൂല്യമുള്ള വിദ്യാഭ്യാസം നൽകുകയും സ്ക്കൂളിൽ പ്രോത്സാഹനം നൽകുകയും ചെയ്തിരുന്നു. അവരുടെ ശാസ്ത്രത്തിലുള്ള താല്പര്യം കണക്കിലെടുത്ത് സയൻസു ക്ലാസ്സുകളിൽ സയൻസ് പ്രൊജക്ട് തയ്യാറാക്കുന്നതിൽ ജോർജ്ജ് ജാക്സൺ അവരെ സഹായിച്ചിരുന്നു. റൂസ്വെൽറ്റ് സീനിയർ ഹൈസ്ക്കൂളിൽ ഗണിതവിഭാഗത്തിലും ശാസ്ത്രവിഭാഗത്തിലും വരുന്ന എല്ലാ പരിപാടികളിലും അവർ പങ്കെടുത്തിരുന്നു. 1964 -ൽ ജാക്സൺ ബിരുദം നേടുമ്പോൾ വാലെഡിക്ടോറിയൻ പദവി ലഭിക്കുകയും ചെയ്തു.
1964 -ൽ ജാക്സൺ മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ തിയോററ്റിക്കൽ ഫിസിക്സ് ക്ലാസ്സിനു ചേർന്നു. ആകെ 20 ആഫ്രിക്കൻ-അമേരിക്കൻ വിദ്യാർത്ഥികളാണ് അവിടെയുണ്ടായിരുന്നത്. അതിൽ തിയോററ്റിക്കൽ ഫിസിക്സ് ക്ലാസ്സിനു ജാക്സൺ മാത്രമേയുണ്ടായിരുന്നുള്ളൂ. വിദ്യാർത്ഥിയായിരിക്കുമ്പോൾ തന്നെ ജാക്സൺ ബോസ്റ്റൺ സിറ്റി ഹോസ്പിറ്റലിൽ വോളണ്ടിയർ ആയി പ്രവർത്തിക്കുകയും റോക്സ്ബറി വൈ.എം.സി. എ യിലെ വിദ്യാർത്ഥികളെ നയിക്കുകയും ചെയ്തിരുന്നു. 1968 -ൽ ജാക്സൺ ബി.എസ്. ഡിഗ്രി നേടുകയും സോളിഡ്-സ്റ്റേറ്റ് ഫിസിക്സിൽ തീസീസ് എഴുതുകയും ചെയ്തു.
കരിയർ
1970 കളിൽ സബറ്റോമിക് കണങ്ങളുടെ ഒരു പോസ്റ്റ്ഡോക്ടറൽ ഗവേഷകയെന്ന നിലയിൽ, ജാക്സൺ അമേരിക്കയിലെയും യൂറോപ്പിലെയും നിരവധി ഭൗതികശാസ്ത്ര ലബോറട്ടറികളിൽ പഠനവും ഗവേഷണവും നടത്തി. ഇല്ലിനോയിയിലെ ബറ്റേവിയയിലെ ഫെർമി നാഷണൽ ആക്സിലറേറ്റർ ലബോറട്ടറിയിൽ (ഫെർമിലാബ് എന്നറിയപ്പെടുന്നു) റിസർച്ച് അസോസിയേറ്റ് എന്ന നിലയിലായിരുന്നു അവരുടെ ആദ്യ സ്ഥാനം. അവിടെ അവർ ഹാഡ്രോണുകളെക്കുറിച്ച് പഠിച്ചു. 1974-ൽ സ്വിറ്റ്സർലൻഡിലെ യൂറോപ്യൻ ഓർഗനൈസേഷൻ ഫോർ ന്യൂക്ലിയർ റിസർച്ചിൽ (സിഇആർഎൻ) വിസിറ്റിംഗ് സയന്റിസ്റ്റായി. അവിടെ അവർ ശക്തമായി പ്രവർത്തിക്കുന്ന പ്രാഥമിക കണങ്ങളുടെ സിദ്ധാന്തങ്ങൾ സൂക്ഷ്മനിരീക്ഷണം ചെയ്തു. 1976 ലും 1977 ലും സ്റ്റാൻഫോർഡ് ലീനിയർ ആക്സിലറേറ്റർ സെന്ററിൽ ഭൗതികശാസ്ത്രത്തിൽ പ്രഭാഷണം നടത്തി. ആസ്പൻ സെന്റർ ഫോർ ഫിസിക്‌സിൽ വിസിറ്റിംഗ് സയന്റിസ്റ്റായി.
1995-ൽ പ്രസിഡന്റ് ബിൽ ക്ലിന്റൺ യുഎസ് ന്യൂക്ലിയർ റെഗുലേറ്ററി കമ്മീഷൻ (എൻ‌ആർ‌സി) ചെയർമാനായി ജാക്സനെ നിയമിച്ചു. ഈ പദവി വഹിച്ച ആദ്യ വനിതയും ആഫ്രിക്കൻ അമേരിക്കക്കാരിയുമായി. എൻ‌ആർ‌സിയിൽ‌, “ഒരു എൻ‌ആർ‌സി ലൈസൻ‌സി ഉൾപ്പെടുന്ന അടിയന്തിരാവസ്ഥയുമായി ബന്ധപ്പെട്ട എല്ലാ എൻ‌ആർ‌സി പ്രവർത്തനങ്ങൾക്കും അവർക്ക് ആത്യന്തിക അധികാരമുണ്ടായിരുന്നു”. കൂടാതെ, ജാക്സൺ കമ്മീഷനിൽ സേവനമനുഷ്ഠിക്കുമ്പോൾ ഇന്റർനാഷണൽ ന്യൂക്ലിയർ റെഗുലേറ്റേഴ്സ് അസോസിയേഷൻ സ്ഥാപിക്കുന്നതിന് സഹായിച്ചു.
AT&T ബെൽ ലബോറട്ടറീസ്
ജാക്സൺ 1976-ൽ എടി ആൻഡ് ടി ബെൽ ലബോറട്ടറികളിലെ സൈദ്ധാന്തിക ഭൗതികശാസ്ത്ര ഗവേഷണ വിഭാഗത്തിൽ ചേർന്നു. വിവിധ വസ്തുക്കളുടെ അടിസ്ഥാന സവിശേഷതകൾ പരിശോധിച്ചു. അർദ്ധചാലക വ്യവസായത്തിൽ ഉപയോഗിക്കേണ്ട വസ്തുക്കൾ പഠിച്ചുകൊണ്ട് അവർ ബെൽ ലാബിൽ അവരുടെ തൊഴിലാരംഭിച്ചു.
1978-ൽ ജാക്സൺ സ്‌കാറ്ററിംഗ് ആന്റ് ലോ എനർജി ഫിസിക്‌സ് റിസർച്ച് ഡിപ്പാർട്ട്‌മെന്റിന്റെ ഭാഗമായി. 1988-ൽ സോളിഡ് സ്റ്റേറ്റ്, ക്വാണ്ടം ഫിസിക്‌സ് റിസർച്ച് ഡിപ്പാർട്ട്‌മെന്റിലേക്ക് മാറി. ബെൽ ലാബിൽ, ദ്വിമാന, ക്വാസി-ദ്വിമാന സംവിധാനങ്ങളുടെ ഒപ്റ്റിക്കൽ, ഇലക്ട്രോണിക് ഗുണങ്ങളെക്കുറിച്ച് ജാക്സൺ ഗവേഷണം നടത്തി.
പുറത്തേയ്ക്കുള്ള കണ്ണികൾ
വർഗ്ഗം:1946-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ അമേരിക്കൻ ശാസ്ത്രജ്ഞർ വർഗ്ഗം:ആഫ്രിക്കൻ-അമേരിക്കൻ ശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കണികാഭൗതികശാസ്ത്രജ്ഞർ
ജെയിംസ് അഗസ്റ്റസ് ഹിക്കി
അയർലന്റുകാരനായ ഒരു പത്രപ്രവർത്തകനായിരുന്നു ജയിംസ് അഗസ്റ്റ് ഹിക്കി(1740-1802). ഇന്ത്യയിലെ ആദ്യത്തെ അച്ചടിച്ച വർത്തമാനപ്പത്രമായ ബംഗാൾ ഗസറ്റ് ഇദ്ദേഹം പുറത്തിറക്കിയത് 1780-ൽ ആയിരുന്നു. 1780 ജനുവരി 29നായിരുന്നു 'Hicky's Bengal Gazette or Calcutta General Advertiser’ പ്രതിവാര ഇംഗ്ലീഷ് പത്രത്തിന്റെ തുടക്കം. ഹിക്കി തന്നയായിരുന്നു അതിന്റെ എഡിറ്ററും പ്രിന്ററും പബ്ലിഷറും.
ജീവിതരേഖ
അയർലന്റുകാരനായ ഹിക്കി, 1772-ൽ ഒരു സർജന്റെ സഹായിയായി കൽക്കത്തയിൽ എത്തി. കൽക്കത്തയിലെ ഒരു സ്ത്രീയെ വിവാഹം കഴിച്ചു. വ്യവസായത്തിലേർപ്പെട്ടെങ്കിലും ദയനീയമായി പരാജയപ്പെട്ടു. ജയിലിലുമായി. ഇക്കാലത്താണ് പ്രിന്റിംഗ് പ്രസിന്റെ ആശയം അദ്ദേഹത്തിനു തോന്നുന്നത്. ലണ്ടനിൽ വച്ചുതന്നെ മുദ്രണനിർമ്മാണത്തിൽ അദ്ദേഹം പരിശീലനം നേടിയിരുന്നു. ഹിക്കി സ്വയം അച്ചടി അക്ഷരങ്ങൾ ഉണ്ടാക്കുകയും കൽക്കത്തക്കാരനായ ഒരു ആശാരിയെക്കൊണ്ട് തടിയിലുള്ള ഒരു പ്രിന്റിംഗ് മിഷ്യൻ പണിയിക്കുകയും ചെയ്തു. പതിനാറു പുറമുള്ള ഒരു കലണ്ടർ ആയിരുന്നു ആ പ്രസ്സിലെ ആദ്യ മുദ്രണം. ഈസ്റ്റിന്ത്യാ കമ്പനിയുടെ അച്ചടി ജോലികൾ ആദ്യകാലത്ത് ഹിക്കിയാണ് നിർവഹിച്ചത്.
പുറത്തേയ്ക്കുള്ള കണ്ണികൾ
വർഗ്ഗം:പത്രപ്രവർത്തകർ
മന നവലലു- മന കതനികലു
ലഘുചിത്രം|മന നവലലു- മന കതനികലു 2014-ൽ നിരൂപണത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ച തെലുഗു കൃതിയാണ് മന നവലലു- മന കതനികലു. രാച്ചപലം ചന്ദ്രശേഖര റെഡ്‌ഡിയാണ് കർത്താവ്.
അവലംബം
വർഗ്ഗം:തെലുഗു കൃതികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:തെലുഗു കൃതികൾ
മംഗല നർലികർ
ഇന്ത്യൻ ഗണിതശാസ്ത്രജ്ഞയാണ് മംഗല നർലികർ. ഗണിതശാസ്ത്രത്തിൽ ബിരുദം നേടിയ ശേഷം മുംബൈ ആസ്ഥാനമായി പ്രവർത്തിക്കുന്ന ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ (TIFR) സേവനമാരംഭിച്ച നർലികർ ബോംബെയിലെയും പൂനെയിലെയും സർവ്വകലാശാലകളിൽ അദ്ധ്യാപികയായും  പ്രവർത്തിക്കുകയുണ്ടായി. ഗണിതശാസ്ത്രവും അതുമായി ബന്ധപ്പെട്ട വിഷയങ്ങളെക്കുറിച്ചും ഇംഗ്ലീഷ്, മറാത്തി എന്നീ ഭാഷകളിൽ ധാരാളം പുസ്തകങ്ങളും ലേഖനങ്ങളും നർലികർ പ്രസിദ്ധീകരിച്ചിട്ടുണ്ട്. 2002 -ൽ ഗാർഗി അജുൻ ജീവൻത് ആഹെ -( गार्गी अजून जिवंत आहे). എന്ന മറാത്തി പുസ്തകത്തിന് വിശ്വനാഥ് പാർവ്വതി ഗോഖലെ പുരസ്ക്കാരം ലഭിച്ചിട്ടുണ്ട്.
ജീവചരിത്രം
നർലികർ ബോംബെ യൂണിവേഴ്സിറ്റിയിൽ നിന്ന് 1962 -ൽ ഗണിതത്തിൽ ബിരുദം നേടുകയും 1964 -ൽ ഗണിതത്തിൽ ഒന്നാം റാങ്കോടെ മാസ്റ്റർ ബിരുദം നേടുകയും ചാൻസലറിൽ നിന്ന് ഗോൾഡൻ മെഡൽ കരസ്ഥമാക്കുകയും ചെയ്തു. 1966 -ൽ അറിയപ്പെടുന്ന കോസ്മോളജിസ്റ്റും ഫിസിസ്റ്റും ആയ ജയന്ത് നർലികർ നെ മംഗല വിവാഹം ചെയ്തു. അവർക്ക് ഗീത, ഗിരിജ, ലീലാവതി എന്നീ മക്കളിൽ ഒരാൾ ബയോകെമിസ്റ്റും മറ്റു രണ്ടു പേർ കമ്പ്യൂട്ടർ സയൻസിലും ഔദ്യോഗിക ജീവിതം നയിക്കുന്നു.
1964 മുതൽ 1966 വരെ നർലികർ മുംബൈയിലെ ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിലെ ഗവേഷകവിദ്യാർത്ഥിയായിരുന്നു. 1967 മുതൽ 1969 വരെ കേംബ്രിഡ്ജ് സർവ്വകലാശാലയിലെ ബിരുദത്തിനുതാഴെയുള്ള വിദ്യാർത്ഥികളെ പഠിപ്പിക്കുന്ന അദ്ധ്യാപികയായിരുന്നു. 1974 മുതൽ 1980 വരെ ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിലെ ഗണിതാദ്ധ്യാപികയായി പ്രവർത്തിക്കാൻ തുടങ്ങി. 1981-ൽ വിവാഹം കഴിഞ്ഞ്16 വർഷങ്ങൾക്കുശേഷം ഗണിതശാസ്ത്രത്തിലെ അനലറ്റിക് നമ്പർ തിയറിയിൽ ബോംബെ യൂണിവേഴ്സിറ്റിയിൽ നിന്ന് മാസ്റ്റർ ബിരുദം നേടി. 1982-1985 വരെ ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിലെ ഗണിതസ്ക്കൂളിന്റെ പൂൾ ഓഫീസർ ആയി പ്രവർത്തിച്ചു. 1989 മുതൽ 2002 വരെ പൂനെ സർവ്വകലാശാലയിലെ അദ്ധ്യാപികയായിരുന്നു. 2006 മുതൽ 2010 വരെ ഭാസ്കരാചാര്യ പ്രതിഷ്തൻ കേന്ദ്രത്തിലെ മാസ്റ്റർ ബിരുദവിദ്യാർത്ഥികളുടെ അദ്ധ്യാപികയും ആയിരുന്നു.
ഗ്രന്ഥസൂചിക
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ഗണിതശാസ്ത്രജ്ഞർ
ഡാനി കർവഹാൾ
ഡാനി കർവഹാൾ റാമോസ് റയൽ മാഡ്രിഡിനും സ്പാനിഷ് ദേശീയ ടീമിനും കളിക്കുന്ന ഒരു സ്പാനിഷ് പ്രൊഫഷണൽ ഫുട്ബോൾ കളിക്കാരനാണ്.